Opozicija mora da ima više "za" nego "protiv" - Lični stavovi - Dnevni list Danas\nPočetna » Dijalog » Lični stavovi » Opozicija mora da ima više "za" nego "protiv"\nIshod beogradskih izbora može u velikoj meri da odredi sudbinu države u narednom periodu\nOpozicija mora da ima više "za" nego "protiv"\n* Mali broj ideja bi učinio ciljeve delovanja opozicije jasnim i biračima. Birači bi jasno uvideli šta bi mogli da dobiju glasanjem za opoziciju. Ideje treba da budu vezane za nivo politike na koji se odnose izbori\nDa se najavljuju izbori pre kraja godine – zapravo nije iznenađenje. Da je opozicija u „raskoraku“ (Klačar) – nažalost postalo je više običaj nego iznenađenje.\n4Piše: Nikola Mladenović 29. septembra 2017. 16.00\nNo, šta je – tu je. Sada je glavno pitanje koja bi bila najbolja moguća akcija za opoziciju, s obzirom na pomenute okolnosti. Nekoliko predstavnika opozicionih organizacija, uključujući predstavnike PSG-a, DS-a i Jeremićeve organizacije, izvesno treba da se dogovore o zajedničkom nastupu za Beograd. Držim da bi najbolje rešenje bila jedna lista. Ona bi mogla da uključuje i druge pojedince i organizacije, ali samo ako raspolažu kredibilitetom i nemaju istoriju saradnje sa trenutnom vlašću. Drugo najbolje rešenje bi bile dve liste, ali ne više od ovog broja. Međutim, dve liste autentične opozicije, uz liste prividne opozicije koje će izvesno postojati, stvaraju sliku haotične i nejasne opozicione scene kod birača.\nZa početak, trebalo bi objediniti nastup opozicije oko nekoliko jednostavnih ideja koje bi bile sprovodljive u Beogradu. Činjenica da bi postojao mali broj ideja bi olakšao dogovaranje opozicije. Što je manje tema o kojima se raspravlja, to je veća šansa da razlike među opozicionim organizacijama ne dođu do izražaja i da onemoguće zajednički nastup. Takođe, ove ideje treba da budu formulisane u pozitivnoj formi, odnosno kao zalaganje „za“ neke ciljeve, a ne samo „protiv“ (npr. „bez straha“). Moguće bi bilo da neki princip delovanja ima pozitivnu stavku, ali i negativnu kao njegov dodatak. Radi ilustracije, ovo može biti raspisivanje konkursa za arhitektonsko rešenje za savsku obalu i sprečavanje plana „Beograda na vodi“. Ovako bi se sprečilo da izgleda kao da opozicija samo kritikuje, a da sama nema rešenja. Mali broj ideja bi učinio ciljeve delovanja opozicije jasnim i biračima. Birači bi jasno uvideli šta bi mogli da dobiju glasanjem za opoziciju. Ideje treba da budu vezane za nivo politike na koji se odnose izbori. Drugim rečima, ne bi bilo svrsishodno isticati u prvi plan problem promene Ustava i rešavanje kosovskog problema. Osim ovoga, isticanje isključivo lokalnih tema bi sprečilo razlikovanje među opozicionim organizacijama koje očigledno postoje na nacionalnom nivou, a tiču se odnosa levo-desno ili liberalno-konzervativno. Konačno, raspravljanje o tome koji izborni uslovi su regularni nije veoma produktivno. Svakako da je potreban napor svih da se obezbedi maksimalna, u datim okolnostima moguća regularnost izbora. Međutim, izborno zakonodavstvo se ne može promeniti sa beogradskog nivoa. Uostalom, da li iko veruje da će se izborni uslovi u skorije vreme poboljšati?\nDalje, zajednička lista za Beograd bi imala nekoliko korisnih strana. Značajan deo birača smatra da je veliki problem u opoziciji to što su lideri sujetni. Iako je sujeta moguće objašnjenje neslaganja opozicije u nekim slučajevima, ona ne nudi potpuno objašnjenje. Svejedno, zajednički nastup bi signalizirao da je sujeta, barem privremeno, prevaziđena. Takođe, i važnije, zajednička lista bi stvorila sliku da glasanje ima smisla. Moguće je glasanjem nešto promeniti u gradu. Postoji šansa. Za razliku od ovoga, veći broj manjih lista bi signalizirao dezorganizovanost opozicije i povećao podsticaje da nakon izbora neka organizacija ili pojedinci ispale ostatak opozicije. Građani bi ovo osetili. Konačno, zajednička lista opozicije bi umanjila štetu od prividne opozicije, kao i od neozbiljnih kandidata. Građani bi imali dodatni podsticaj da glasaju za jednu listu, koja ima najveće šanse da ima odbornike i da se bori za vlast. Uprkos potencijalnoj ubedljivoj retorici prividnih opozicionara, građani bi racionalno odlučivali da je bolje da ne glasaju za one koji ne mogu da pređu cenzus i time samo bacali svoj glas. Kao primer može da posluži sudbina SPO-a 2000. godine.\nZajednička lista opozicionih organizacija za Beograd ne bi išla na štetu pojedinih među njima. Njihovi lideri bi i dalje mogli da rade na stvaranju ili jačanju infrastrukture za svoje organizacije.\nIshod izbora u Beogradu može u velikoj meri da odredi sudbinu države u nekoliko narednih godina. Stoga je pravo vreme da se uloži veći napor u formulisanju strategije za ove izbore. U suprotnom, sadašnji lideri mogu mirne duše već sada da isplaniraju nekoliko narednih godišnjih odmora.\n29. septembra 2017. u 17.28\nOpozicija je vecito nespremna, i da su izbori 2020. godine oni bi opet bili zateceni.\n29. septembra 2017. u 18.06\nOpozicija nikada neće imati više za nego protiv.\n29. septembra 2017. u 20.22\nOpozicija nema realna ocekivanja.\n29. septembra 2017. u 20.23\nOpozicija nema podrsku a i ne zasluzuje


Portal Sarajevo-RS.com - Donald produžio ugovor sa ''Zvezdom''\nDonald produžio ugovor sa ''Zvezdom''\nsreda, 17 maj 2017 13:03\nMičel Donald i ''Crvena zvezda'' obavezali su se na vjernost do kraja juna 2018. Veliko je pitanje, međutim, da li će zaista tako i biti.\n''Crveno-bijeli'' su iskoristili klauzulu iz ugovora sa holandskim vezistom i produžili ugovor, ali je zanimljivo da ne postoji precizno određena cijena po kojoj bi 28-godišnji fudbaler mogao da napusti klub, saznaje MONDO.\nTo nagovještava da je rukovodstvo kluba otvoreno za pregovore, ukoliko bude bilo ponuda tokom ljetnjeg prelaznog roka.\nBivši polaznik čuvene ''Ajaksove'' akademije u ''Zvezdu'' je stigao sredinom avgusta 2015. iz ruske Mordovije. Prvo na pozajmicu do zimske pauze, a onda je njegov ugovor otkupljen za 200.000 evra.\nDonald je prošle sezone bio jedan od najvažnijih šrafova šampionskog tima, međutim, ove sezone igra ispod nivoa na koji je navikao navijače crveno-bijelih.\nGeneralni direktor Zvezdan Terzić nedavno je i sam rekao da kod Donalda, kao i kod Le Taleka i Ruiza, postoji zasićenje igranja u srpskom fudbalu i da postoji mogućnost da na ljeto napusti klub.\nVidjećemo da li će tako i biti ili je poslije najnovijih razgovora Donald možda pronašao motivaciju da ponovo zablista u crveno-bijelom dresu.\nPoslednji put izmenjenosreda, 17 maj 2017 13:24\nViše iz ove kategorije « Đoković u trećem kolu Rima Troicki poražen u drugom kolu Rima »


RATOS DE POARO sa gostima u Novom Sadu u septembru | HARDWIRED MAGAZINE\nRATOS DE POARO sa gostima u Novom Sadu u septembru\nCrossover legende iz Brazila RATOS DE POARO stižu u Novi Sad 23. septembra zajedno sa sastavom NUCLEAR kada će nastupiti u MKC Petefi Šandor. Bend koji je bio i ostao inspiracija mnogim metal, punk i hardcore bendovima vraća se u Novi Sad, ovoga puta u sklopu svoje najnovije evropske turneje. Još uvek se prepričava njihov nastup na Explosive bini Exit festivala kada su 2017. godine premijerno nastupili u Srbiji, a mi smo sigurni da će novi susret sa domaćim fanovima biti još direktniji i dinamičniji.\nRatos De Poaro su u svojoj dugoj karijeri koja traje još od davne 1981. godine aktivno protresali scenu i uvek se beskompromisno držali svojih buntovničkih stavova i gajili unikatan crossover zvuk čija snaga nije opala ni danas i u čiji kvalitet su se kleli mnogi, pa čak i kultna Sepultura čiji članovi nastanak svog benda usko vezuju za fascinaciju koju su gajili prema bendu Ratos de Porao.\nSpecijalni gosti na koncertu biće sve popularniji thrash metal bend Nuclear iz Čilea koji su sa svojim dinamičnim i direktnim stilom privukli veliku pažnju kako fanova tako i medija. Njihov poslednji studijski album „Formula of Anarchy“ koji je objavljen putem Candlelight Records etikete naišao je na odlične kritike širom sveta.\nUlaznice koji organizuje SKC Novi Sad će biti u prodaji od ponedeljka 17. juna u Mungos šopu kao i putem Gigstix prodajne mreže:\nMKC Petefi Šandor Nuclear Ratos De Poaro SKCNS\nCRO-MAGS stižu u Srbiju po prvi put!


Od sledeće godine još jedan ruski avio-prevoznik: I Nordvind će leteti za Beograd\nIzvor: B92, 19.Dec.2019, 16:00\nHimki -- Ruski avio-prevoznik Nordvind Erlajns dobio je odobrenje od vlasti, odnosno od Rosavijacije, da sledeće godine obavlja prevoz putnika između Moskve i Beograda.\nKompanija je tražila odobrenje za let na ovoj relaciji tri puta nedeljno, od aerodroma Šeremetjevo do Beograda. Ovim će Nordvind postati treći ruski avio-prevoznik koji leti do Beograda, nakon kompanija Aeroflot i Red Vings Erlajns.\nTrenutno, i Aeroflot i Er Srbija poleću sa aerodroma Šeremetjevo, >> Pročitaj celu vest na sajtu B92 << dok Red Vings Erlajns obavlja letove sa aerodroma Domodedovo.\nAeroflot obavlja tri leta dnevno, između Moskve i Beograda, dok Red Vings Erlajns na istoj ruti leti tri puta nedeljno.\nEr Srbija, sa druge strane, svakoga dana leti za Moskvu, tri puta nedeljno za Krasnodar i dva puta nedeljno za Sankt Petersburg, mada će taj let biti obavljan samo od 28. decembra ove, do 11. januara sledeće godine.\nAeroflot i Er Srbija su nedavno proširile partnerstvo, nudeći Omsk i Volgograd kao potencijalne destinacije za let.\nU narednih nekoliko nedelja, očekuje se da će Er Srbija da objavi novu non-stop uslugu do Rostova, koja će na snagu stupiti od sledeće letnje sezone.\nOve zime, letovi između Srbije i Rusije obavljaju se 34 puta nedeljno, piše portal Exyuaviation.\nRusija ovim potezom ostaje jedno od najvećih "tržišta" beogradskog aerodroma. S obzirom na to da između Rusije i Srbije postoji dogovor o bezviznom režimu, nije čudo što je 55.763 ruskih turista posetilo našu zemlju u periodu od januara do oktobra ove godine.\nRanije je još jedan ruski avio-prevoznik, ajFlaj Erlajns, dobio prava na prevoz putnika od Sočija do beograda. Međutim, njihovi letovi još uvek se ne obavljaju.\nEr Srbija je tražila dozvole od Rosavijacije da iz Beograda leti do Krasnodara još 2017, ali su etovi na toj ruti počeli tek ove godine.\nFlota Nordvind erlajnsa sastoji se od 32 aviona Boing i Erbas. Obavlja preko 500 letova nedeljno, ka više od 80 gradova u Evropi, Aziji, Africi i Centralnoj Americi.\nPrethodne godine, ova kompanija je prevezla više od 4.9 miliona putnika.\nOd sledeće godine još jedan ruski avio-prevoznik vozi za Beograd\nIzvor: Kamatica.com, 20.Dec.2019, 11:31\nRuski avio-prevoznik Nordvind Erlajns dobio je odobrenje od vlasti, odnosno od Rosavijacije, da sledeće godine obavlja prevoz putnika između Moskve i Beograda..


Gde može da se putuje iz Srbije - januar 2021. - Dan u Beogradu\nNaslovna » BG špijun » Gde može da se putuje iz Srbije – januar 2021.\nGde može da se putuje iz Srbije: Frankfurtski aerodrom (foto: Pixabay)\nAh Neša 1. januar 2021. BG špijun, Turizam Postavite komentar\nPutovanja iz Srbije u inostranstvo nisu preporučljiva i teško su izvodljiva. Tako i vlade susednih zemalja apeluju da se putovanja svedu na minimum i isključivo za neodložne potrebe.\nI u januaru 2021. nastavljamo sa pregledom zemalja u koje možemo ili ne možemo da putujemo iz Srbije. Stanje se menja iz nedelje u nedelju, pa ćemo unositi izmene u ovaj pregled do kraja meseca.\nPodsećamo, cena PCR testiranja na lični zahtev od 1. januara 2021. godine povećana je sa 6.000 na 9.000 dinara.\nGrčka – granice su i dalje zatvorene. Ambasada Grčke u Beogradu je izdala uputstvo za sve vlasnike nekretnina iz Srbije. Od 1. novembra 2020. je moguć ulazak do 400 osoba svakog meseca licima sa stalnim nastanjenjem u Srbiji. Uslov je da se podnese zahtev za izdavanje specijalne dozvole za ulazak u Grčku, preko mejla (grcon.bel@mfa.gr) uz dokumentaciju koja je navedena na sajtu ambasade.\nSvi građani Srbije koji imaju stalni ili privremeni boravak u Saveznoj Republici Nemačkoj, a praznike provode u Srbiji, dužni su da pre povratka u Nemačku imaju negativan PCR ili negativan rapid antigen test izdat od strane referentne laboratorije u Srbiji. U suprotnom, neće moći da uđu u Nemačku.\nNorveška – državljani Srbije mogu ući u Norvešku ako imaju regulisan boravak u zemlji ili norveško državljanstvo. Od 21. oktobra mogu ući i drugi građani, a spisak može da se pogleda na sajtu ambasade u Beogradu. Obavezan je karantin/samoizolacija u trajanju od 10 dana. Svi putnici koji ulaze u Norvešku moraće da budu testirani na COVID-19 u roku od 24 časa od dolaska, a ovo pravilo važi od 2. januara.\nTagoviamerika bugarska covid-19 evropa evropska unija istanbul jesen 2020 kina kipar letovanje moskva putovanja region rusija tunis turizam turska virus korona zima 2020\nPrethodni Prvorođena beba u 2021. godini – dečak\nSledeći Meridianbet – Fudbalski kutak: Čvarkov i Torbica spremili ti najjače poklone za Novu godinu (VIDEO)


OTVORENA IZLOŽBA ART KVADRAT U GOLUPCU\n28 Apr 2017, 13:21 Golubac SatTv Ljubiša Nastasijević\nU holu Narodne biblioteke ,,Veljko Dugošević’’ u Golupcu,sinoć je otvorena međunarodna izložba slika ,,Art KVADRAT Srbija 2017’’ na kojoj svoje radove predstavljaju 55 autora iz Srbije, Bosne i Hercegovine,Izreala,Holandije i Španije. Golubac je jedan od 15 gradove u Srbiji u kome je ova izložba predstavljena i koju će građani ovog grada na Dunavu moći videti i glasati za izbor najbolje postavke,do 8-og maja ove godine.\nNarodna biblioteka ,,Veljko Dugošević’’ ,koja je sa opštinom Golubac pokrovitelj ove međunarodne izložbe slika,već drugu godinu je domaćin ove izložbe i nalazi se u kulturnoj mreži Srbije.\n-Golubac počinje polako da postaje centar značajnih kulturnih događanja, s obzirom da je jedan od 15 gradova gde ova izložba predstavljena,To je za nas i naše sugrađane privilegija i čast, da mogu videti jednu ovakvu iuložbu. Na ovaj način uveli smo jedan duh kulture i jjedna ovakva izložba ima veliki značaj,jer će oplemeniti naš duh,težićemo i da u buduće imati ovakve izložbe i druga kulturna dešavanja i da Golubac konačno postane prepoznatljiv pored turizma i po kulturi,rekla je na otvaranju ove izložbe,Jasmina Glišić,vd direktora Narodne biblioteke ,,Veljko Dugošević’’ Golubac.\nU svakoj galeriji u kojoj će biti upriličena izložba, biće organizovano i glasanje posetilaca, a pobednik će na kraju godine biti onaj autor koji dobije ukupno najviše glasova. ArtCentar ove godine slavi dva jubileja, deset godina postojanja i organizovanje 400. izložbe. Cilj organizacije nije samo realizovanje izložbi, već i stvaranje Kulturne mreže Srbije sa ciljem saradnje sa kulturnim mrežama starog kontinenta.\n-To je tradidicionalna međunarodna izložba slika koja od ove godine nosi ime ,,Art KVADRAT’’ i koja ima 55 autora,raznih poetika i stilova,a njena karakteristika je malog formata,da bi mogla da ide tokom godine u 15 gradova Srbije. Golubac je na naše veliko zadovoljstvo,već drugu godinu za redom domaćin i ove godine je jako dobra postavlja. Da pohvalim i to,da je prošle godine katalog iz Golupca,čiji je autor Marija Ilić,bio proglašen za najbolji katalog prošlogodišnje izložbe.,naglasio je direktor Art centra Beograd,Darko Čonkić.\nMeđu 55 autora slika nalazi se i Slavica Ilić iz Golupca koja je završila master studije na Akademiji lepih umetnosti, gde je prethodno diplomirala osnovne studije slikarstva.Član je umetničkog udruženja „Art Centar” Beograd od 2015. godine i član Udruženja likovnih stvaralaca „Milena Pavlović Barili” iz Požarevca od 2016. godine.\n-Za mene ova izložba više znači od same postavke ove dvonedeljne izložbe,a to je jedno kulturno uzdizanje mojeg Golupca kao grada i mesta. Drago mi je što sam uspela da po drugi put ovde u Golupcu izlažem i ujedno organizujem ovu izložbu ,,Art’’ centra iz Beograda. Planiramo da i mi,ovde u Golupcu napravimo jednu ovakvu izložbu, a posebno sam srećna što ovaj grad na Dunavu,polako počinje da prihvata svest raznih kulturnih dešavanja,istakla je Slavica Ilić slikar i učesnik izložbe iz Golupca.\nSelekcija radova je izvršena u januaru mesecu u Beogradu. Izložba će obići 15 gradova u Srbiji da bi završna bila u Beogradu u ArtCentru.\nSpecifičnost ove izložbe je između ostalog i u tome što u svakom gradu gde će izložba biti postavljena, organizuje se i glasanje posetilaca za najbolji izloženi rad.\nGlasovi publike se sabiraju i na kraju se dobija pobednik sa najvećim brojem glasova, svih gradova.\nDruštvoOpština Veliko Gradište podeliće…\nDa se u opštini Veliko Gradište, u ovim teškim danima, brine o sugrađanima pokazuje i nabavka…\n4 Apr 2020, 18:42\nDruštvoSELEKTOR GLUMAČKIH SVEČANOSTI:…\nIZ CENTRA ZA KULTURU POŽAREVAC STIGLO JE SAOPŠTENJE MILIVOJA MLAĐENOVIĆA SELEKTORA…\n4 Apr 2020, 11:26


Pakistanska vojska započela vazdušne napade u dolini Svat\nCivili nastoje da pobegnu od sukoba u pakistanskoj dolini Svat dok vladine trupe, nakon neuspeha mirovnog sporazuma u tom regionu, intenziviraju ofanzivu protiv ekstremista iz redova Talibana.\nVojni helikopteri i ratni avioni danas vrše napade na, kako se pretpostavlja, položaje Talibana. Vlasti su privremeno ublažile policijski čas u regionu, dok se pokrajinski funkcioneri spremaju za dolazak desetina hiljada raseljenih civila.\nMeđunarodni komitet crvenog krsta danas je upozorio da se humanitarna kriza u pokrajini Severozapadna Granica intenzivira. U istom saopštenju se navodi da je, prema nepotvrđenim izveštajima, čak 500 hiljada Pakistanaca raseljeno zbog konflikta u Diru, u dolini Svat i susednom okrugu Buner.\nU međuvremenu, predstavnik Sufija Muhameda, radikalnog muslimanskog sveštenika koji je pomogao da se pregovorima postigne kratkoročno primirje, saopštio je da je jedan od Muhamedovih sinova poginuo danas kada je bomba ili artiljerijska granata pogodila njegovu kuću u okrugu Dir.


PREDSEDNIČKI IZBORI BIĆE ODRŽANI 2. APRILA · Kraljevo.online\nNASLOVNA POLITIKA PREDSEDNIČKI IZBORI BIĆE ODRŽANI 2. APRILA\nPredsednica Skupštine Srbije Maja Gojković raspisala je predsedničke izbore koji će biti održani 2. aprila.\nPrema njenim rečima, programi kandidata su od izuzetne važnosti za dalju budućnost Srbije i stabilnost države.\n„Pozivam građane i želim im da izaberu najboljeg kandidata koji će ozbiljno i odgovorno sarađivati sa vladom Republike Srbije i koji će zajedno sa njom da se bori za očuvanje političke i ekonomske stabilnosti, kao i za slobodu, nezavisnost i suverenitet Srbije“, rekla je Maja Gojković.\n„Želim im da u kampanji ne zaborave građane Srbije, poštuju građane Srbije i računaju na njihove glasove ako im se obraćaju programom, ne mržnjom. Da se bore radom i odgovornošću, poštuju demokratske procese i volju građana koja će biti iskazana“, navela je ona.\nSudeći prema dosadašnjim najavama, u trku sigurno ulazi dvocifren broj kandidata.\nSrpska napredna stranka istakla je svog lidera i premijera Srbije Aleksandra Vučića kao kandidata, a iza njega su stale i SPS i sve druge stranke vladajuće koalicije, te će on biti zajednički kandidat stranaka koje participiraju u vlasti.\nU januaru su kandidature istakli i Vuk Jeremić, iza koga su stali neki poslanici u Skupštini Srbije koji su u međuvremenu oformili i svoj poslanički klub i SDS, kao i Saša Janković koji je dobio podršku DS.\nMeđu prvima su predsedničke kandidature na ovogodišnjim izborima najavili i lider radikala Vojislav Šešelj i predsednik pokreta Dveri Boško Obradović, kao i predsednik opštine Čajetina Milan Stamatović koji kaže da će na izbore izaći kao „kandidat naroda“, a da njegova Srpska narodna partija, ukoliko to želi, ima pravo da kandiduje nekog drugog.\nKandidat DSS za predsednika Srbije biće Aleksandar Popović, a bivši funkcioner Pokreta socijalista Bratislav Jugović, koji je napustio tu stranku zbog predsedničke kandidature, ranije je rekao da će biti kandidat građana, jer smatra da levica mora da ima svog kandidata, te da ima podršku Samostalnog sindikata.\nPredsedničku kandidaturu najavio je i predsednik stranke „Aktivna Srbija“ Dušan Janjić, koji tvrdi da mu je do sada podršku dalo više od 150.000 ljudi iz Srbije.\nKandidature su najavila i dva državljanina Srbije iz SAD, Danijela Sremac, koja kaže da je i član Republikanske partije novog američkog predsednika Donalda Trampa i Vladimir Rajčić, pomenut u javnosti kao čovek koji je za jedan srpski nedeljnik obezbedio intervju sa Trampom, čiju verodostojnost je kasnije demantovao Trampov izborni štab.\nRIK utvrđuje listu kandidata za izbor predsednika Republike najkasnije 15 dana pre dana izbora i objavljuje je u „Službenom glasniku Republike Srbije“ narednog dana od dana kada ju je utvrdila.\nZakletva koju predsednik polaže glasi: „Zaklinjem se da ću sve svoje snage posvetiti očuvanju suverenosti i celine teritorije Republike Srbije, uključujući i Kosovo i Metohiju kao njen sastavni deo, kao i ostvarivanju ljudskih i manjinskih prava i sloboda, poštovanju i odbrani Ustava i zakona, očuvanju mira i blagostanja svih građana Republike Srbije i da ću savesno i odgovorno ispunjavati sve svoje dužnosti.“


To su otvoreno poručili predstavnici veterana i porodica poginulih boraca, uz obrazloženje da bi dezerter Vesić, ukoliko bi se pojavio i na ovom događaju, pljunuo na herojstvo koje su 1999. pokazali srpski vojnici braneći karaulu Košare od NATO agresije. Predsednik Udruženja ratnih vojnih invalida Srbije Željko Vasiljević poručio je za Kurir da Vesić nema moralno pravo da dođe i da se slika kad se na novoizgrađenom bulevaru bude presecala crvena vrpca.\n- Goran Vesić je poslednji čovek koji ima moralno pravo da uveliča svečanost prilikom otvaranja bulevara junacima s Košara, pa čak ne bi trebalo tamo ni da se pojavi. Dok su heroji ginuli na Košarama i branili Srbiju, Goran Vesić je pobegao od te obaveze i skrivao se u Crnoj Gori pod Milovim skutom. Danas je apsolutno neprihvatljivo za sve nas koji smo ratovali i stradali u tim ratovima da nam Vesić lažno odaje počasti - smatra on. Vasiljević podseća da je ratnim vojnim invalidima i porodicama poginulih boraca dok je Vesić sedeo u fotelji drugog čoveka grada, umanjen popust za komunalije, mnogima je ukinut besplatan parking, a na nivou grada prestao je da postoji sektor za boračku i invalidsku zaštitu u okviru Sekretarijata za socijalnu politiku.


Kladuškim privrednicima oko 500.000 KM od Ministarstva privrede USK-a - MojCazin\nKladuškim privrednicima oko 500.000 KM od Ministarstva privrede USK-a\nPočetna CAZINSKA KRAJINA VELIKA KLADUŠA\nin VELIKA KLADUŠA\nMinistarstvo privrede Unsko-sanskog kantona nedavno je utvrdilo konačne rang liste korisnika sredstava koji su aplicirali na Javni poziv za podršku subjektima male privrede za 2021. godinu. Potpisivanje Ugovora o dodjeli sredstava Ministarstva privrede upriličeno je u srijedu, 15. septembra u Velikoj Kladuši čiji privrednici će, njih 26, ovim Javnim pozivom dobiti oko pola miliona maraka.\nMinistrica privrede USK-a, Samra Mehić, izrazila je zadovoljstvo sa okončanim Javnim pozivom u kojem je Velika Kladuše zauzela treće mjesto shodno dodijeljenim finansijskim sredstvima i smatra da će privrednicima ovi iznosi uveliko pomoći u daljem radu i poslovanju, naročito u otežanim uslovima prouzrokovanim pandemijom COVID-19. Maksimalni iznos sredstava za privredno lice bio je 50.000, a ukupan broj privrednih subjekata kojima su odobrena sredstva na području cijelog kantona je 215…\nMinistrica Mehić je istaknula da će iznosi korisnicima sredstava biti isplaćeni do kraja mjeseca septembra, a da ostali privrednici, koji se nisu prijavili ili nisu bili kategorijalno obuhvaćeni ovim Javnim pozivom, novi mogu očekivati do kraja tekuće godine. Javnim pozivom bila su predviđena finansijska sredstva u iznosu od 1.900.000 KM, ali s obzirom da je pristigao veliki broj prijava od strane privrednika, zastupnik u Skupštini USK-a, Nisvet Jusić ističe da su dodatno osigurali nešto više od milion maraka kako bi veći broj privrednika dobio tražena sredstva….\nKada je u pitanju Velika Kladuša, tri prvorangirane firme po broju osvojenih bodova i s maksimalnim iznosom dodijeljenih sredstava bili su „Akrobat“, „Miral“ i „Stolarija Kendić“. Predstavnici firmi „Miral“ i „Stolarija Kendić“, Boris Horvat i Nermina Kendić zahvalili su se na ovoj velikoj finansijskoj podršci koju će utrošiti u kupovinu novih mašina, ali i pomoći u daljem radu i poslovanju….\nFinansijska sredstva ovim Javim pozivom, dobio je i određeni broj frizerskih salona na području Velike Kladuše. Jedna od njih je i Adisa Jašić, vlasnica FS „Disa“ kojoj će dobijeni iznos pomoći u renoviranju objekta….\nJavni poziv Ministarstva privrede USK-a obuhvatio je poticajne mjere koje su se ogledale u podršci tradicionalnim i starim zanatima, podršci novoosnovanim subjektima male privrede i jačanju konkurentnosti subjekata male privrede i ovo je do sada najveći finansijski iznos od Vlade USK-a i Ministarstva kao podrška privredi i privrednicima.\nIzvor: Radio Velika Kladuša\nTags: TRENDVELIKA KLADUŠA\nI u kladuškim školama sve manje učenika\nMladi zainteresirani za obavljanje časnog poziva: U Velikoj Kladuši kurs za mujezina završilo 29 polaznika\nOd posljedica koronavirusa preminuo predsjedavajući OV Velika Kladuša Admil Mulalić\nTarik Salkić na Svjetskoj karate rang listi među 10 najboljih takmičara u katama i borbama\nLaporta imao žestoku raspravu s Kumanom nakon debakla u Ligi prvaka


Oporavak hotelijerskog sektora za pet do 10 godina?\nTanjug 27. maja 2021. 14:58\nBEOGRAD – Problemi u hotelijerskoj industriji počeli su da se javljaju i pre pandemije virusa korona, dok je pandemija te probleme još više “ogolila” i zbog toga će oporavak tog sektora trajati između pet i deset godina i neće biti moguć bez državne pomoći.\nTo je zaključak panela o uticaju pandemije na hotelijersku industriju i o njenom oporavak u okviru Kopaonik biznis foruma, na kojem je pomoćnica ministra trgovine, turizma i telekomunikacija Renata Pindžo rekla da je pandemija najveći negativan uticaj ostavila na sektor turizma i ugostiteljstva i da je nakon rekordne 2019. godine, prošla godina bila proglašena za najgoru godinu organizovanog turzima u svetu.\nIstiče da je 2019. godine ostvareno oko 1,5 milijardi međunarodnih putovanja, kao i 1,7 triliona dolara profita.\nPindžo dodaje da se procenjuje da je pad u dolascima prošle godine u svetu iznosio oko 75 odsto, kao i da su investicione aktivnosti u oblasti turizma smanjene za čak 40 odsto, sa najavama da će ulaganje ove godine biti još manje.\nGovoreći o Srbiji, Pindžo kaže da je u Srbiji pad u oblasti turizma bio amortizovan, jer, podseća, naša zemlja nije destinacija koja zavisi od stranih turista.\nNajveći pad u dolascima, dodaje, doživeli su gradovi i gradski hoteli, naročito Beograd, koji je imao pad u dolascima između 75 i 80 odsto, dok su banje i planine imale dobru posećenost i nisu osetile taj pad.\nIstiče da je hotelijerska industrija imala probleme i pre pandemije, a da ih je pandemija još više “ogolila”.\nNajveći problem za hotelijere, i pre, a naročito sada nakon pandemije, jeste nedostatak radne snage, koja će sada još više otići u druge industrije zbog straha da se ne pojavi neka nova pandemija i ponovo budu bez posla.\nRešenje za hotelijersku industriju, kaže Pindžo, jeste stvaranje javno-privatnog partnerstva kako bi ta industrija “preživela”, da država iz budžeta ulaže više novca u turizam, jer, naglašava “ulaganje u turizam je investicija, a ne trošak”.\nTakođe, smatra da će hotelijerima možda biti potrebna još jedna finansijska pomoć države.\nRegionalni generalni menadžer IHG Živorad Vasić ističe da je hotelijerska industrija tokom pandemije izgubila mnogo zaposlenih, ali da je to, podseća, za hotelijere već stari problem.\nDodaje da mnogi hoteli u Beogradu, Srbiji i regionu ne mogu da nađu radnu snagu za poslove konobara i kuvara, jer su, kaže, niske plate.\n“Ne žele da rade za niske plate, a i posao u hotelijerstvu im ne daje sigurnost, naročito ne posle pandemije”, kaže Vasić.\nSmatra da će hotelijerska industrija tek doživeti poteškoće, jer će morati da podižu plate kako bi privukli radnike, ocenjuje da posao još neko vreme neće biti kao pre kovida19, da će cene ostati na nivou koje su bile tokom pandemije ili će se čak i spuštati, zbog čega će ta industrija imati pad profita.\n“Banke neće biti sigurne da daju kredite hotelijerima, hoteli se neće obnavljati i to je jedan ozbiljan problem”, podvukao je Vasić.\nOn je pozdravio pomoć koju je Vlada Srbije prošle i ove godine dala za hotelijere, od 350 evra po sobi i 150 evra po ležaju, uz sve ostale pomoći kao što je pomoć u vidu isplate nekoliko minimalnih zarada.\nVasić smatra da bi država trebalo da nastavi da podržava hotelijarsku industriju, a pre svega većom promocijom naše, jer, kako kaže, taj sektor to neće moći sam.\n“Prognoze su da ćemo tek 2025. godine imati tako uspešnu godinu u turizmu kao što je bila 2019. godina”, rekao je Vasić.\nGeneralni menadžer Kempinski hotela Adriatic Željko Stašević takođe je istakao da su tokom pandemije gradski hoteli mnogo više pogođeni, te da su oni na moru, uprkos koroni, u odnosu na gradske hoteli nešto bolje poslovali.\nKaže da je njihov najvažniji zadatak tokom pandemije bio da sačuvaju radnu snagu i naglasio da, uprkos krizi, nisu otpustili nijedno radnika.\n“MK Grupu i Kempinski Hotele karakteriše snaga i dugoročna vizija koja počiva na dobroj radnoj snazi i nismo želeli da dozvolimo da zbog jedne loše godine ostanemo bez kvalitetnih radnika”, rekao je Stašević.\nIstiče da ovo nije prva loša godina za turizam, te podseća da je taj sektor krizu osetio i 2008. godine, kao i svaki rat ili sukob koji se dogodio u svetu.\nFinansijski direktor Promont Group i Fruške terme Aleksandar Cicmil kaže da je pandemija uticala i na poslovanje njihove kompanije, te podseća da su hotel Fruške terme otvorili krajem 2019. godine, i da tokom 2020. godine nisu radili šest meseci.\n“Šest meseci nismo radili, ali uspeli smo da očuvamo tim i to nam je najvažnije”, rekao je Cicmil i dodao da su uprkos teškim okolnostima ispaltili svih 1.200 plata.\nSaglasan je sa kolegama da će u budućnosti investiciona aktivnost u oblasti turzima biti manja, naročito, kaže, zbog činjenice da su pojedini materijali za gradnju poskupeli.\nCicmil je pozdravio ulaganje države u infrastrukturu, a naročito izgradnju Fruškogorskog koridora, jer će nakon njegovog završetka, kako kaže, Fruške terme biti od Novog Sada na 12 minuta, a od aerodrome na 25 minuta.\nDirektor globalnog poslovanja Horvat HTL Džejms Čapel kaže da prošle godine nije bilo velikih investicija u hotele, upravo zbog, kako kaže, velike finansijske neizvesnosti.\nSmatra da će se hotelijerska od posledica korone oporavljati u narednih pet do deset godina.\n“Niko neće izaći lako iz ove pandemijske krize”, smatra Čapel i pozdravio je što su države u Evropi tokom krize pomogle ovom sektoru da opstane.\nIstiče da će se pravo stanje u hotelijerskoj industriji videti tek nakon ove letnje sezone.


"Najbolji smo u Evropi, uprkos brutalnoj kampanji"; "Broj mrtvih ne raste, ali plašim se za sedam dana..." - mediji.net\nPredsednik Vučić o merama protiv koronavirusa rekao je da je država uradila sve povodom nabavke vakcina i da moramo da budemo strpljivi.\n"Mi u ovom trenutku računajte da imamo oko 300.000 ljudi relativno sigurnih vakcinisanih, to je i dalje mali broj. Zato što je prošlo 15 dana od druge vakcine. Nisu ljudi sigurni kada prime prvu vakcinu. Morate da budete strpljivi. Mi smo uradili sve što možemo. Četiri vakcine imamo, najbolji smo u Evropi", rekao je on.\nIstakao je da smo napravili najbolji informacioni...\nprošlo je 27 godina od kako je glumila necinu učiteljicu: evo kako danas izgleda glumica iz serije 'srećni ljudi'Preko 3100 vesti\nVelika Britanija otvorila škole, Vijetnam počinje kampanju vakcinacije\nVelika Britanija je otvorila sve svoje škole, pošto je broj prijavljenjih smrtnih slučajeva u zemlji najniži od oktobra 2020.Istovremeno, Vijetnam je počeo program vakcinacije protiv Kovida 19, a prvi primaoci vakcine bili su zdravstveni radnici u prvim redovima borbe protiv koronavirusa.U...\nHiljade Ukrajinki marširalo protiv porodičnog nasilja\nHiljade žena marširale su centrom ukrajinske prestonice Kijeva na Međunarodni dan žena kako bi skrenule pažnju na porodično nasilje, koje je naglo poraslo usred ograničenja koja su nametnuta radi sprečavanja širenja korona virusa. Mnoge od onih koji su danas marširale u Kijevu nosile su cveće i...\nU glavnom gradu iznosila je -2°C.Krajem dana i tokom večeri na jugu Srbije biće naoblačenje sa slabom kišom, na planinama sa slabim snegom. U dolinama i kotlinama biće magla.Veoma niske jutarnje i noćne temperature mogu nepovoljno da deluju po poljoprivredne i ratarske kulture i da izazovu...


Zelenović u MZ „Jevremova“: Građani će imati veću moć odlučivanja – Podrinske\nZelenović u MZ „Jevremova“: Građani će imati veću moć odlučivanja\nGradonačelnik Nebojša Zelenović nastavio je u četvrtak kampanju za predstojeće lokalne izbore u Mesnoj zajednici „Jevremova“. Obraćajući se stanovnicima jedne od najvećih gradskih mesnih zajednica, poručio je da šansu za bolji život, zaposlenje i investicije neće doneti niko sa strane, već da se za to moramo izboriti sami. Nakon predstavljanja razvojnog plana grada u oblasti privrede, zdravstva, socijalne politike i obrazovanja, Zelenović je meštanima obećao rešavanje tekućih lokalnih problema, ali i veću moć odlučivanja.\n-Mesna zajednica „Jevremova“ će dobiti igralište u centru iza Doma, jer je to ono što je ovoj mesnoj zajednici dugo nedostajalo. Postavićemo i dodatne ležeće policajce u ulici Nikole Pašića, pošto automobili voze mnogo brzo i ne vode baš puno računa o deci. Širićemo dalje mrežu trotoara, jer je to važno kako bi deca s ovog kraja stigla bezbedno do OŠ „Laza K. Lazarević“. MZ „Jevremova“ zaslužuje posebnu pažnju i u sledećem periodu ćemo razvijati dalje sve ono što se nalazi na obodima ove mesne zajednice, i Kostadinovićev put, i prilaze, i biciklističke staze, i naravno, povesti računa o bezbednosti dece u saobraćaju- podvukao je Zelenović i dodao da je uveren da će kandidati za odbornike na listi koalicije koju predvodi doprineti da Mesna zajednica „Jevremova“ u sledeće četiri godine bude zaista lepo mesto za život u našem gradu.\n-Veoma je važno da u našem lokalnom parlamentu imamo kvalitetne predstavnike koji će sutra da se bore za svoju mesnu zajednicu. Bisenija Kovačević, Marija Damnjanović, Jelena Jekić, Vesna Nešić i Bojan Ruvidić će svakako doprineti kvalitetnijem životu meštana mesne zajednice. Suština naše politike je da mesne zajednice postanu mesta za odlučivanje u kojima neposredno izabrani predstavnici zaista brinu o napretku mesta u kome žive. Naša politika će u budućnosti biti takva da lokalni budžeti budu veći, da građani imaju više slobode i više prava odlučivanja- obećao je Zelenović.


Zašto je efikasan onboarding neophodan? - Employer Branding Agency\nEfikasan onboarding upoznaje potencijalnog zaposlenog sa kulturom poslovanja i samim poslom kojim se bavi kompanija. Onboarding mora da bude deo obimnog plana za uspeh zaposlenih, koji će biti sproveden putem pravih metoda i procesa.\nNeke organizacije imaju zasterele ideje o tome koliko je onboarding važan.\nEfektivan onboarding program počinje sa pravljenjem liste svega što novi zaposleni treba da zna o kompaniji. Dalje, treba identifikovati ko će biti uključen u svakom koraku/ segmentu procesa i ko će osigurati da novi zaposleni primi znanje i trening koji mu je potreban. Napredak novog zaposlenog treba da bude praćen od prvog dana – onboarding lista zaposlenog će u tome pomoći. Ovako izveden proces povećava mogućnost da onboarding bude kompletan i uspešan.\nOvo nije predlog koji traje samo dve ili tri nedelje. Naravno, prva nedelja treba da se koncentriše na osnove. Ali posle mesec dana i više, treba da se dopunjava to osnovno znanje. Takođe, treba proširiti onboarding, kako biste osigurali da polaznici pamte sve nove informacije. Ljudi mogu mnogo naučiti odjednom, tako da proširivanje treninga i deljenje više informacija može pomoći u održavanju svesnosti o poslu.\nDalje, osigurajte da ljudi koji rade honorarno i novi zaposleni imaju jednostavne pristupe za komunikaciju sa drugim članovima tima kada je neophodno da završe svoj posao. Obezbeđivanje pristupa online četu, kao i sistemima za deljenje fajlova ne samo da osigurava da zaposleni imaju informacije na jednom mestu, već omogućava da se oni osećaju kao da su deo cele organizacije. Sve navedeno može mnogo da pomogne u ohrabrivanju angažovanja i saradnje.\nOdređeno znanje i informacije koje kompanija poseduje treba da budu stalno dostupni zaposlenima. Olakšati novim zaposlenima, praktikantima ili zaposlenima na kraće vreme da pristupaju važnim informacijama o onboardingu je esecijalno za celokupnu efektivnost vaših onboarding aktivnosti i za vaše zaposlene da nastave dalje.\nKreirajte ciljeve poslovanja koji će odrediti kada je zaposleni pri kraju onboarding-a i kako da to izmerite. Ovo pokazuje kako vi možete proceniti da li je vaš program uspešan ili ipak postoji mogućnost da izgubite zaposlenog. Veoma je skupo i teško naći prave talente.\nKada pregledate onboarding proces, neophodno je da zapamtite kada je top menadžment prošao kroz ovaj proces poslednji put i da osigurate da svi glavni stejkholderi budu uključeni u pregled sadržaja i proces odobravanja. Ovo pomaže u koordinaciji cele kompanije.\nTags: brend poslodavca, candidates, employeer, employer branding, HR, onboarding, recruitment


Kombinat - Blic Online\nOSAM KOMPANIJA HOĆE PKB Evo šta stručnjaci kažu da je NAJBOLJE REŠENJE\nMinistarstvo privrede objavilo je danas da je osam kompanija zainteresovano za privatizaciju čuvene PKB korporacije iz Padinske Skele.\nVlada Kosova usvojila zakon o "Trepči"; Srpski ministri: Ne daju Srbima da odlučuju o budućnosti kombinata\nVlada Kosova je danas usvojila predlog Zakona o kombinatu "Trepča" i uputila ga Skupštini Kosova, koja će ga razmotriti u petak, 7. oktobra.\nCENA PADA, BIZNISMEN SE NEĆKA Matijević: Kupićemo PKB kad pojeftini\nKostić uzeo zemlju Matijeviću ISPRED NOSA\n„MK grupa“ Miodraga Kostića kupila je juče PIK „Bečej“ za 45,5 miliona evra i na licitaciji za „samo“ pola miliona evra pretekla ponudu Petra Matijevića.\nDačić: Grabar Kitarović treba da pazi šta priča\nIvica Dačić, ministar spoljnih poslova Srbije, izjavio je večeras da bi novoizbrana predsednica Hrvatske trebalo da "vodi računa o onome što priča i radi".\nMarić: Odbranjena Trepča\nKosovski ministar za lokalnu samoupravu Ljubomir Marić rekao je da je za Srbe bilo neprihvatljivo da kombinat Trepča, kao stub privrede i ekonomskog razvoja srpske zajednice na Kosovu, "ishitreno donesenim odlukama menja status".\nĐurić: Zakon stavlja moratorijum na svojinsku transformaciju "Trepče"\nDirektor kancelarije za Kosovo i Metohiju u Vladi Srbije Marko Đurić izjavio je danas da će u Skupštini Kosova u toku dana biti usvojene izmene zakona koje stavljaju moratorijum na svojinsku transformaciju kombinata "Trepča".\nPROTEST ZBOG TREPČE Rudnik preko noći postaje vlasništvo Kosova\nVeliki broj radnika kombinata "Trepča" okupio se jutros u Zvečanu, Leposaviću i Zubinom Potoku na protestima povodom odluke vlasti u Prištini da donošenjem izmjena zakona omogući da "Trepča" pređe u vlasništvo Kosova.\nMustafa: Vlada Srbije koristi Miloševićeve zakone za Trepču\nPoslanik Demokratskog saveza Kosova Muhamed Mustafa ocenio je danas da premijer Srbije Aleksandar Vučić i ministri u vladi "diskriminatorske akte i zakone" iz vremena režima Slobodana Miloševića koriste kao argumente u osporavanju vlasništva Kosova nad kombinatom Trepča.\nĐilas: Moguć sukob grada i Republike oko PKB-a\nIdeja o prodaji kompanije Poljoprivredni kombinat "Beograd" arapskim investitorima može da izraste u problem između grada i republičke vlasti, rekao je danas gradonačelnik Dragan Đilas.\nPrivredna komora: Kombinat Bor nosilac privrede\nRezultati proizvodnje u osam gradova Borskog i Zaječarskog okruga povećani su zahvaljujući učinku Rudarsko-topioničarskog basena (RTB) Bor, izjavio je danas predsednik Regionalne privredne komore u Zaječaru, Dejan Tošić.\nKosovski carinici odbili da ocarine Trepčin koncentrat\nKosovska carina odbila je danas da ocarini olovni kocentrat kombinata "Trepča" koji je trebalo da dođe do stalnog kupca, firme "Trafigura", iz Švajcarske.


Naše odbojkašice savladale Tursku! – Nadlanu.com\nObjavljeno 23. sep 2014. / 19:02:23\nObojkašica Vizure sjajno je odmenila Jovanu Brakočević i to na debiju na velikoj sceni, protivnice nisu imale rešenje za njene napade, pa je bila najbolja u redovima pobedničke ekipe sa 22 poena. Odlično su je pratile Brankica Mihajlović sa 17 i Nataša Krsmanović sa tri poena manje, dok je Milena Rašić dodala 11.\nNaše odbojkašice su odlično ušle u meč, povele sa 3:0 i dalje uvećavale prednost kako je uvodni set odmicao. Turkinje nisu mogle da uhvate korak, a Rašićeva se pobrinula za 8:4 na prvom tehničkom tajm-autu.\nPrilikom drugog je Srbija vodila sa 16:10, zatim i 19:11, proradio je i blok naše reprezentacije, rivalke nisu imale nijedan poen iz ovog segmenta igre, a Boškovićeva je donela prvu setu loptu. Posle servisa Živkovićeve dobro su izabranice Zorana Terzića odigrale u odbrani, pa je Mihajlović tu prvu šansu pretvorila u ubedljivih 25:15.\nU drugom setu se dugo igralo poen za poen, sve dok naše odbojkašice nisu povele sa 12:10, ali su Turkinje uzvratile sa četiri poena u nizu za preokret. To se ispostavilo ključnim u ovom periodu meča, iako je Srbija uspela da izjednačni na 19:19.\nBio je to samo poslednji trzaj, jer je loš servis Rašićeve i zatim blok Turske odveo protivnice na dva poena prednosti, te su ubrzo izjednačile u setovima – 20:25.\nSlično kao prvi, tako su srpske odbojkašice otvorile treći set. Zaigrale su furiozno i povele sa 6:2, Krsmanović je bila zadužena za asove, a sjajan blok Rašićeve doneo je 7:3, koja je bila najzaslužnija i za plus šest (13:7).\nOdlična akcija za Boškovićevu koja je poentirala iz odbrambene zone šest bila je dovoljna za 16:9 prilikom drugog tehničkog tajm-auta, ali je do kraja među najraspoloženijima bila Rašić, pa je Srbija došla na set od pobede – 25:19.\nVelika borba, vrlo izjednačena vodila se u četvrtom setu. Mihajlović se pridružila Rašićevoj u odličnoj igri, i uz pomoć sjajne debitantkinje Bošković izjednačila na 4:4. Bilo je i 10:10, te 15:15, da bi se naše odbojkašice u finišu odlepile na tri poena prednosti (19:16 i 21:18).\nBlok Rašić – Mihajlović bio je neprobojan za 23:18, pa su Terzićeve izabranice sa 25:22 došle do veoma važne pobede na startu šampionata u Italiji.


Predsednik Severne Makedonije, Stevo Pendarovski, ponovio je danas da narod Severne Makedonije ne može da se odrekne svog jezika bez obzira na sve pritiske. Tokom dana otvorenih vrata Instituta za makedonski jezik „Krste Misirkov“ rekao je da su „naučni argumenti i istina na našoj strani i da ih se niko racionalan ne može odreći“.\nKako je rekao, sedam i po decenija od standardizacije makedonskog jezika, „zanimljivo je da poricanje ne potiče od relevantnih, globalnih jezičkih autoriteta i instituta koji su dugo glasni po ovom pitanju, već od nekih, uglavnom nama bliske političke i akademske ličnosti“.\nPendarovski je naglasio da „čin formalizacije i standardizacije makedonskog jezika ima dugu istoriju u aktivnostima i delima Đorđije Pulevskog, Jordana Hadžija Konstantinova-Džinota, Partenija Zografskog i mnogih drugih kulturnih ličnosti iz 19. veka, što je kulminiralo radom Misirkova. Zato nije slučajno što Institut za makedonski jezik nosi njegovo ime. Naravno, proces ne bi bio završen bez Narodnooslobodilačke borbe, oslobađanja od fašizma i uspostavljanja Republike Makedonije kao ravnopravne federalne jedinice u bivšoj Jugoslaviji“.\nOdao je posebnu počast Blažu Koneskom i njegovim glavnim delima „Gramatika makedonskog jezika“ i „Istorija makedonskog jezika“, koji su postavili solidnu osnovu za sva dalja makedonska proučavanja.


Jedan čovek je stao pred besne navijače – i odbranio fudbal /foto, video/ - 24.04.2021, Sputnik Srbija\nPrvi engleski klub koji je saopštio izlazak iz Superlige Evrope bio je Čelsi, a čini se da je toj odluci tome najviše doprineo protest navijača ispred Stanford... 24.04.2021, Sputnik Srbija\nuefa protiv superlige, fudbal, sport, čelsi\n© AP Photo / Matt DunhamBivši golman Čelsija, Petr Čeh\nPrvi engleski klub koji je saopštio izlazak iz Superlige Evrope bio je Čelsi, a čini se da je toj odluci tome najviše doprineo protest navijača ispred Stanford Bridža tokom koga je Petr Čeh izvukao deblji kraj.\n21 April 2021, 08:44\nNaime, ispred stadiona „penzionera“ u utorak su se okupili brojni navijači u znak protesta zbog najavljenog učešća londonskog kluba u Superligi. Oni nisu dozvoljavali autobusu sa fudbalerima da prođe do trening centra i tražili su objašnjenje za poteze uprave.\nSlavni golman londonskog kluba i sadašnji savetnik Čelsija, Petr Čeh, tada se našao u klinču sa revoltiranim fanovima i herojski pokušao da smiri masu i omogući fudbalerima izlazak na teren.\n„Znam, dajte nam vremena da to sredimo“, čuo se Čeh kako govori hiljadama besnih navijača koji su ga nazivali „izdajnikom“.\n„Plavci“ su ipak uspeli da odigraju 32. kolo Premijer lige sa Brajtonom. Meč je zbog situacije ispred stadiona Stamford Bridž počeo sa zakašnjenjem, a završen je bez golova.\nDidn’t think I’d have to see Petr Cech pleading with Thogden in 2021 pic.twitter.com/Bi4I5tx2yL\n— Elliot Hackney (@ElliotHackney) April 20, 2021\nPo donošenju odluke kluba u vlasništvu Romana Abramoviča, i ostali engleski timovi su se povukli iz Superlige, te su čelni ljudi najavljenog takmičenja, Florentino Peres (Real Madrid) i Andrea Anjeli (Juventus), objavili da se liga do suspenduje.


Politika: Cipras: Zabrinut zbog zvukova nasilja - BalkaniYUm.TV '); } //]]>\nCipras: Zabrinut zbog zvukova nasilja\nPredsednik Vlade Srbije Aleksandar Vučić izjavio je danas da je na sastanku sa grčkim premijerom Aleksisom Ciprasom određena "mapa puta" kojom će dve zemlje još snažnije i čvršće da krenu u evropsku budućnost.\nGrčka je prijatelj Srbije, zahvalni smo jer nije priznala nezavisnost Kosova i mi i sami znamo šta je nama činiti da sačuvamo mir i stabilnost u regionu. Nadamo se takvom stavu Grčke i ubuduće, istakao je Vučić.\nNastavićemo saradnju po pitanju migrantske krize i zahvalni smo na podršci Srbiji na evropskom putu, rekao je Vučić, prenosi FoNet.\nVučić je rekao da Srbija podržava učesće Grčke u Berlinskom procesu, jer je ona ključna zemlja na Balkanu i dobrodošla je da učestvuje u razgovorima o stabilnosti u regionu.\nMi smo imali mnogo političara u Srbiji koji su želeli da rešavaju sva svetska pitanja, a nismo rešavali ni svoje. Nisam od onih da rešava tudje probleme, niti nas neko ne zove. Mi imamo dobre odnose sa Grčkom, mala smo zemlje da bismo preuzimali na sebe ulogu da rešavamo svetska pitanja, naglasio je Vučić odgovarajući na pitanje da li je bilo reči o ulozi Srbije u sporu Grčke i Makedonije.\nKako Fonet navodi Vučić je na konferenciji za novinare rekao da je dogovoreno da se već na proleće u Solunu održi zajednička sednica dve vlade, jer je neprihvatljivo da sedam godina ne postoje susreti dve prijateljske zemlje na nivou premijera.\nTrgovinska razmena Srbije i Grčke iznosi 377 miliona evra, a u 2016. godina kada stignu podaci za decembar biće za nijansu bolja. Želimo da izgradimo bolju prugu između Beograda i Soluna i sa naše strane imamo problem jer za prevoz tereta od Soluna do Budimpešte treba 49 sati, ukazao je Vučić.\nUkoliko to smanjimo do 2020. godine na ispod 30 sati, naše železnice zaradiće više stotina miliona evra, a želimo da putnički saobraćaj bude takav da za šest sati povežemo Beograd i Solun, dodao je Vučić. On je zahvalio grčkim investitorima, koji su u Srbiju uložili oko 2,2 milijardi evra, najviše u finansijskom sektoru.\nI pored problema, rekao je Vučić, grčke banke u Srbiji nisu potkapitalizovane. Vučić je rekao da je Srbija počela da radi deo svoje pruge prema Nišu, ali ne brzinom kojom bi želela, dodajući da je situacija u budžetu bolja i da je to važan projekat.\nDobili smo potvrdu da je rast privrede bio iznad 2,8 odsto BDP, a januar žemo završiti sa rekornim suficitom. Velika je korist za nas da se povezujemo i time smo mi bliži Grčkoj, Bliskom Istoku, Severnoj Afirici. Povezivanje Beograda i Soluna ima za Srbe veliki značaj, kao i za Grke koji vole Beograd, rekao je Vučić.\nCipras: Da zbližimo zemlje savremenom železničkom mrežom\nPremijer Grčke Aleksis Cipras naveo da je razgovor za Vučićem bio konstruktivan i istakao da su narodi Srbije i Grčke povezani značajnim vezama, koje su zasnovane na poštovanju, prijateljstvu i solidarnosti, prenosi N1.\n"Postoje zajedničke tradicije, zajednički put u teškim istorijskim trenucima, naši narodi su se našli na istoj strani u Drugom svetskom ratu boreći se za ideale i vrednosti. Niko ne može da zaboravi, tokom teških muka sa kojima se susreo srpski narod tokom bombardovanja da se Grčka našla uz Srbiju. Pokušavamo da obezbedimo mir i stabilnost na Balkanu, poštujem želju Srbije da postane članica EU", rekao je Cipras.\nGrčki premijer je naveo da je obeležavanje 150 godina diplomatskih odnosa dve zemlje povod kako bi se još više ojačali i naglasio da treba iskoristiti sve mogućnosti i kapacitete. U razgovoru sa Vučićem naročito je istaknuta ekonomska saradnja i njeno jačanje kako bi postala strateška.\n"Istakli smo činjenicu da za građane Srbije Grčka predstavlja značajnu turističku destinaciju. Organizovaćemo Savet za saradnju koji će prvi put zasedati u Solunu narednog proleća, razgovarali smo o infrastrukturi, energetici, značajan je plan za železničko povezivanje Beograda i Soluna, da zbližimo dve zemlje još više stvarajući savremenu železničku mrežu, koja će pružiti mogućnost i za robu da stigne brzo do Beograda", naveo je Cipras.\nPremijer Grčke kaže da je bilo reči i o regionalnim dešavanjima, istakavši da se Balkan suočava sa svojim izazovima. "Zabrinut sam zbog zvukova nasilja i terorizma koji se javljaju u našem području, želimo stabilnost i napredak, budućnost Balkana mora da bude izgrađena na osnovama međunarodnog prava. Istakli smo ključnu ulogu Srbije za mir i stabilnost na ovom području. Treba da ojačamo dijalog vezan za izbegličko pitanje, da izbegnemo pojave kao one od prošle godine, da ne budu jednostrane radnje", zaključio je premijer Grčke.\nNikolić: Dostignutih nivo bratskih odnosa\nPredsednik Srbije Tomislav Nikolić je, poželevši doborošlicu, konstatovao da su bilateralni odnosi iskreni i priajteljski. Nikolić je naglasio da je istrajnost Grčke u nepriznavanju Kosova znak da su odnosi dve zemlje mnogo prevazišli prijateljstvo i dostigli nivo bratskih: „Naša istorija, vrednosti koje delimo i činjenica da nikada jedni druge nismo izneverili, kao i bliskost dva naroda, nas obavezuju da još snažnije i intenzivnije gradimo odnose u budućnost“.\nPredsednik Vlade Grčke se zahvalio na lepim rečima i istakao da prisustvo predsednika Nikolića podržava bilateralne odnose i jača ih. Grčka ima želju da odnos Srbije i Grčke, posebno imajući u vidu istorijsko nasleđe, bude još snažniji i da dobije novu dimenziju, posebno u segmentu privrede.\nMihajlović: Zajednička komisija za železnicu\nMnistarka građevinarstva saobraćaja i infrastrukture Zorana Mihajlović dogovorila je danas sa generalnim sekretarom za međunarodne ekonomske odnose grčkog Ministarstva spoljnih poslova Jorgosom Ciprasom da se formira zajednička komisija dve zemlje i Makedonije, čiji će glavni zadatak biti efikasniji železnički transport.\nCilj osnivanja radne grupe je bolja koordinacija i sprovođenje zajedničkih aktivnosti tri zemlje na modernizaciji železnice i smanjenje zadržavanja vozova na granicama, kako bi se skratilo vreme transporta robe Koridorom 10, saopšteno je iz kabineta Mihajlović. "Modernizacija železnice je, uz završetak drumskog Koridora 10, prioritet Srbije u oblasti infrastrukture. Srbija i Grčka treba još bliže da sarađuju kako bi iskoristile mogućnosti Koridora 10 kao ključnog tranzitnog pravca u regionu", rekla je Mihajlović.\nCipras je ocenio da postoji prostor da se dodatno unapredi ekonomska saradnja Srbije i Grčke, a to se odnosi i na povećanje robne razmene i na saradnju u oblasti transporta. Na sastanku je bilo reči i o grčkim kompanijama koje rade na izradnji drumskog Koridora 10 i o planovima Srbije za završetak radova na južnom i istočnom kraku ovog putnog pravca. Takođe je razmatrana i bilateralna saradnja u oblasti međunarodnog drumskog transporta, gde je predloženo da se u što kraćem roku održi novi sastanak Mešovite komisije za međunarodni drumski prevoz, navodi se u saopštenju.


Пред Скупштином у Подгорици подршка ухапшеним колегама - Nebojša Vukanović info blog\nPolicija Crne Gore uhapsila je lidera Demokratskog fronta Nebojšu Medojevića neposredno nakon završetka sjednice Skupštine Crne Gore, na kojoj je usvojena famozna Rezolucija o ukidanju Odluka Podgoričke skupštine iz 1918. godine, koja samo produbljuje podjele. Medojevića je Policija nakon višednevnog praćenja nezakonito presrela lana ulici, iako mu nije skinut poslanički imunitet. Drugi opozicioni poslanik Milan Knežević zatvorio se u Skupštini Crne Gore jer je i njemu Viši apelacioni sud Crne Gore odredio pritvor jer navodno nije dao iskaz kao svjedok u sudskom sporu.\nDanas sam došao u Podgoricu kako bi razgovarao sa Milanom Kneževićem, ali mi policajci i pripadnici Agencije za nacionalnu bezbjednost Crne Gore nisu dozvolili da uđem u Skupštinu. Policija ne dozvoljava da bilo ko razgovara sa Kneževićem, pa su osim meni ulazak zabranili i poslaniku Narodne skupštine Srbije Miodragu Linti, predsjedniku Odbora za dijasporu.\nSmatram da je nedopustivo kršenje osnovnih ljudskih prava i sloboda, i pritisak koju vlast Crne Gore, oličena u Milu Đukanoviću, provodi nad opozicijom i obespravljenim srpskim narodom u Crnoj Gori. Hapšenje opozicionih poslanika na ulici je nedopustivu, i očekujem da vlasti Srbije i Republike Srpske reaguju i zaštite svoje sunarodnike u Crnoj Gori.\nVečeras ću prisustvovati Akademiji povodom 100 godina od ujedinjenja Srbije i Crne Gore, i razgovarati sa liderima Srba i opozicije u Crnoj Gori. Revizija istorije i besmisleno, deplasirano poništavanje Odluka Podgoričke skupštine od strane aktuelne vlasti u Crnoj Gori je opasan presedan, a pitanje je da li je na taj način poništeno i prisajedinjenje Boke Kotorske Crnoj Gori, koja je do 1918. godine pripadala Hercegovini i Austro-Ugarskoj?\nNebojša Medojević u zatvoru je počeo štrajk glađu, i situacija u Crnoj Gori je veoma napeta. Smatram da nije dobro što Evropska Unija, Srbija i Republika Srpska uporno ćute i tolerišu kršenje ljudskih prava i sloboda, i da bi trebalo skrenuti pažnju na težak položaj Srba i Srpske pravoslavne crkve u Crnoj Gori.\nDF Milo Nebojša Vukanović Podgorica Crna Gora


Zaštitimo đake u saobraćaju - Ozon Media\nDeca su najugroženiji učesnici u saobraćaju, a Srbija je među saobraćajno nejnebezbednijim zemljama u Evropi. Prošle godine, u našoj zemlji u saobraćajnim nesreećama poginulo je 11 dece, a 1026 mališana je povređeno.Prema zvaničnim podacima, za prvih sedam meseci 2010. godine, smrtno je stradalo 18 dece, a 875 je zadobilo povrede.\nU saobraćajnim nezgodama gotovo polovina, odnosno 45 odsto nastradale dece su pešaci, slede deca putnici 35 odsto, 27 procenata su biciklisti, a nepunih pet odsto su deca koja su bili vozači bicikla s motorom i sličnih vozila. Najugroženija starosna kategorija dece je od osam godina, koja postaju samostalni učesnici u saobraćaju.\nPočetkom septembra za mnoge prvake počinje „ozbiljan život“ i put do škole mora da bude „savladan“.\nU Sremskoj Mitrovici učenici će pokušati da edukuju vozače 21.septembra, naime đaci Osnovne škole „Sveti Sava” iz Sremske Mitrovice u utorak će u pratnji saobraćajne policije „regulisati” saobraćaj u blizini škole .\nAkcija će se održati u Ulici Vuka Karadžića, preko puta Pravoslavne crkve.\nĐaci će vozačima koji budu poštovali propise dodeljivati jabuku i plaketu u znak zahvalnosti, a onima koji prekrše saobraćajne propise limun i plaketu sa molbom da poštuju pravila. Pre izlaska na teren, učenicima će se u školi održati teorijska nastava o pravilnom ponašanju u saobraćaju.\nRezultati odigranih utakmica – Fudbal


Faktor | Višković obmanjuje: "Prizemljeni" avion Vlade RS samo ovaj mjesec letio 10 puta\nObjavljeno: 26.09.2019. u 09:52\nAvion Republike Srpske Cessna E7-SMS, za kojeg u Vladi RS tvrde da je neispravan i da je to jedini razlog što kupuju novi od 19 miliona maraka, letio je samo ovog mjeseca deset puta\nAvion Republike Srpske Cessna E7-SMS, za kojeg u Vladi RS tvrde da je neispravan i da je to jedini razlog što kupuju novi od 19 miliona maraka, letio je samo ovog mjeseca deset puta. Posljednji let bio je iz Beograda za Banjaluku u subotu, 21. septembra ove godine, isti dan kada su zvaničnici eniteta Republika Srpska bili na sastanku sa predsjednikom Srbije Aleksandrom Vučićem, otkriva portal CAPITAL.\nPremijer Radovan Višković nije govorio istinu kada je rekao da je avion u vlasništvu RS prizemljen već dva mjeseca i da je zbog toga neophodna kupovina novog aviona.\n-Naš avion oko dva mjeseca nije letio, u tom vremenu smo koristili tuđi avion, iznajmljivali smo i pravili ogromne troškove za Republiku Srpsku. Ne znajući kada ćemo dobiti ponovo dozvolu za let našeg aviona, i ona može biti uskraćena kad god neko drugi donese odluku, mi smo razmotrili mogućnost nabavke novog, uz mogućnost zamjene staro za novo. Na osnovu procjene koju su uradili iz Cessne, nismo bili zadovoljni kako su procijenili naš avion i donijeli smo odluku da idemo u nabavku, da kompletan iznos finansiramo iz budžeta- kazao je Višković.\nPodaci sa jednog od sajtova na kojima je moguće pratiti letove aviona u svijetu pokazuju da je avion u vlasništvu Republike Srpske, Cessna registarskih oznaka E7-SMS, letio u ovom mjesecu deset puta, u periodu od 2. do 21. septembra.\nPosljednji registrovan let ovim avionom bio je u subotu, iz Beograda za Banja Luku. Taj dan je bio sastanak predsjednika Srbije Aleksandra Vučića sa zvaničnicima entiteta Republika Srpska i predstavnicima parlamentarnih stranaka iz RS.\nNa sastanku sa Vučićem bili su član Predsjedništva BiH Milorad Dodik, predsjednica RS Željka Cvijanović i premijer Radovan Višković. Svi oni imaju pravo na korištenje ovog aviona, odnosno usluga Vazduhoplovnog servisa RS.\nNa registru letova je vidljivo da je avion u petak, 20. septembra, letio iz Mahovljana u Sarajevo, pa poslijepodne iz Sarajeva u Beograd, da bi zatim iz Beograda odletio u Mahovljane, odnosno na banjolučki aerodrom. To večer je Dodik gostovao na RTS-u u emisiji "Oko", gdje je govorio o Deklaraciji SDA uoči sastanka sa Vučićem.\nPrije toga, 18. septembra, ovaj avion letio je u iz Mahovljana u Beč i nazad. U Beograd je letio i 14. i 12. septembra.\nRadovan ViškovićVlada RSavionCessna\nPoziv glavnoj tužiteljici\nDržavna zastupnica Marinković-Lepić: Hitno ispitati navode o Viškoviću\nŠta je radio premijer RS-a\nSumnjivo lice Radovan Višković: Lajčak mu oduzeo dokumente, godinama se sumnjiči za premještanje grobnica


Drama u Zvezdama Granda\nAko Jelena Karleuša odluči da nekog takmičara treba diskvalifikovati jer joj se nije dopalo kako se neko ponaša, “Grand produkcija” tako i uradi, makar se tako čini – javljaju mediji u Srbiji.\nUpravo se ovo dogodilo takmičarki Vanji Knežević (18) koja je nenamjerno prekinula folk divu Jelenu Karleušu tokom izlaganja komentara, zbog čega je pjevačica tražila da djevojka bude izbačena iz takmičenja. Zbog toga, ali i zbog jedne objave na Instagramu.\nIncident se dogodio u prošloj emisiji kada je Vanja nakon otpjevanih pjesama dobila pet glasova žirija zbog čega je nevoljno odmahnula glavom, što joj je Karleuša veoma zamjerila.\nA kada je pjevačica tokom komentarisanja izjavila da Vanja sa svojih 18 godina nije mogla da doživi ovu pjesmu, djevojka ju je nehotice demantovala što je Karleušu razbijesnilo. Vanja je potom okačila na svoj instagram komentare drugih ljudi, zbog čega je Karleušin predstavnik za odnose s javnošću Zoran Birtašević tražio da Kneževićevu diskvalifikuju, što se i dogodilo.\nVanja Knežević objavila je da je diskvalifikovana iz takmičenja “Zvezde Granda”:\n– Dragi ljudi, zbog storija koji sam podijelila prije nekoliko dana, produkcija je, na zahtjev Jelene Karleuše, donijela odluku da budem diskvalifikovana, jer sam je navodno izvrijeđala u tom storiju.\nKao prvo, veoma sam duhovno ispunjena osoba, tako da samim tim nemam potrebu da bilo koga vrijeđam, napadam, da se svetim bilo čime i slično. Kao drugo, sadržaj storija nisam osmislila ja, već ljudi koji su me označili u njemu sa željom da mi pruže podršku nakon emisije koja se emitovala u subotu, što je očigledno izazvalo potrebu da se svi ti ljudi izjasne na tu temu, što je potpuno razumljivo – napisala je, između ostalog, Vanja koja je dodala i da je njena jedina želja bila da učestvuje u ovom takmičenju, da peva i da se druži sa drugim kandidatima.\nPodsjećanja radi, Jelena je Vanju rasplakala u poslednjoj emisiji.\nO tome čitajte na linku ispod.\nVEZANI TEKST: Mlada Bosanka zaplakala na sceni u Zvezdama Granda nakon brutalnog komentara Jelene Karleuše!\nPrevious article Na svečanoj večeri u Ankari između Dodika i Erdogana novcem se “kitili” muzičari\nNext article Ovo ne valja nikako: Vrlo ozbiljan rast cijena goriva u BiH!


Kontejnerski sistem za iznajmljivanje za preuređenje pokrajinske centrale ÖAMTC-a, AT-Dornbirn - CONTAINEX\nKontejnerski sistem za iznajmljivanje za preuređenje pokrajinske centrale ÖAMTC-a, AT-Dornbirn\nZbog modernizacije 40-godišnje centrale ÖAMTC-a u Dornbirnu postavljen je ovaj kontejnerski sistem za iznajmljivanje kao alternativni smeštaj tokom radova. Zahvaljujući tome zaposlena lica mogu i dalje na svojoj standardnoj lokaciji da pružaju sve usluge u punom obimu i sa jednakim kvalitetom. Mobilni sistem koji se sastoji od 15 prostornih modula obuhvata površinu od oko 220 m² na kojoj se nalazi turistička agencija, šalter za turiste, Call centar kao i jedna prodavnica. Pored toga sistem raspolaže sa jednim WC-om i opremljen je sa klima- i grejnim uređajima. Ovo mobilno prostorno rešenje omogućava rad sa članovima ove centrale bez ikakvih ograničenja sve do završetka radova na pokrajinskoj centrali ÖAMTC-a, koja je planirana za kraj jeseni 2019.


Međunarodni dan starijih: Da niko ne ostane sam – IDEAS\n”Pandemija Covid-19 postavila je izazove svim građanima, a posebno starijima koji su, zbog bioloških, psiholoških i socijalnih promena, podložniji oboljevanju koje je praćeno težim ishodima nego kod mlađe populacije, rekla je Lidija Milanović iz Centra za istraživanje i razvoj društva IDEAS na konferenciji ”Grad Beograd prijatelj starih – da niko ne ostane sam” koja je organizovana povodom Međunarodnog dana starijih.\n”Istraživanje o uticaju Covid-19 na faktore koji omogućavaju da se Beograd razvija kao grad koji je prijatelj starijih treba da pruži odgovore na to kako je virus uticao na starije, ali i da omogući sagledavanje kako grad treba u takvim okolnostima da odgovori na potrebe ove društvene grupe i da, i u kriznim vremenima, stvara pozitivno okruženja za starije, istovremeno štiteći one koji su najugroženiji”, naglasila je Milanović.\nOna je dodala da je niz mera u cilju zaštite života i zdravlja starijih, uključujući i mere karantina i izolacije, imalo negativne posledice na starije. Ove mere ograničile su kretanje, smanjile socijalne kontakte i dostupnost usluga podrške u zajednici. Sve to, istakla je Milanović, uticalo je na mentalno zdravlje ove društvene grupe.\nU cilju razvoja Beograda kao grada koji stvara prijateljsko okruženje za starije građane, Grad Beograd i IDEAS realizovali su istraživanje na osnovu metodologije Svetske zdravstvene organizacije (SZO) ”Gradovi – prijatelji starijih”. Istoimeni koncept nastao je na osnovu Okvira SZO za aktivno starenje u cilju optimizacija mogućnosti za zdravlje, učešće, bezbednost i unapređenje kvaliteta života starijih.\nTema ovogodišnje konferencije ”Grad Beograd prijatelj starih – da niko ne ostane sam” bila je solidarnost i međugeneracijska saradnja u kriznim vremenima, s obzirom da je pandemija Covid-19 najviše pogodila upravo našu najstariju populaciju.\nNa događaju su govorili i zamenik gradonačelnika Beograda Goran Vesić, sekretarka Sekretarijata za socijalnu zaštitu Nataša Stanisavljević i sekretarka Crvenog krsta Beograda Ivana Marisavljević Dašić.


Toplana u Nišu grešila prilikom obračuna cene grejanja - MIC - Medijski istraživački centar\nU Pokretu slobodnih stanara (PSS) koji je obelodanio postojanje izveštaja navode da je Džavna revizorska institucija u tom dokumentu na 132 strane navela da je u utvrdjivanju cene grejanja za prethodne dve sezone uočeno niz nepravilnosti.\n"Analizom poslovanja i uvidom u dokumentaciju utvrdili smo da se puno inputa na nezakonit način uvrštava prilikom formiranja cene i to značajno povećava cene usluga toplane", kazao je Kostić.\nOn je istakao da bi cena grejanja u Nišu bila upola niža od sadašnje kada bi se svi ti inputi koji se nezakonito obračunavaju bili izbačeni iz fiksnog dela cene, odnosno iz proizvodnih troškova koje Toplana prikazuje.\n"U proizvodne troškove toplana uračunava izmedju ostalog i kamate na kamate, potraživanja koje je nemoguće naplatiti i stipendije. Sporna je i visina jubilarnih nagrada, zarada zaposlenih, kao i njihov broj", rekao je Kostić.\nOn je istakao da je, prema analizama PSS-a, samo u 2016. godini Toplana isplatila za zarade 9,2 miliona dinara više nego što je po zakonu smela, a i taj trošak su platili gradjani.\n"Izuzetno je sporan broj broj zaposlenih u tom preduzeću. Izveštaj DRI pokazuje da se u Toplani godinama protivzakonito vrši neuskladjeno zapošljavanje. Odnos broja proizvodnih i neproizvodnih radnika sada iznosi 30 prema 70", kazao je Kostić.\n"Sadašnji direktor Toplane kaže da je već postupio po preporukama DRI, ali mislimo da to nije tačno, jer bi to značilo značajno nižu cenu grejanja", izjavio je Kostić.\nPrema mišljenju Pokreta slobodnih stanara, protivzakonitim obračunom cene grejanja, korisnici daljinskog grejanja u Nišu oštećeni su za oko 10 miliona evra.\n"Ubedjen sam da su ove razlike od kalkulisane i primenjene cene veće nego propusti koje je Toplana činila", kazao je Milačić.\n"Najznačajnija primedba odnosi se na neprikazivanje prihoda od drugih delatnosti koje se ne tiču direktno proizvodnje i distribucije toplotne energije. Najveći od tih prihoda je održavanje kućnih instalacija", rekao je Milačić.\nGradska toplana u Nišu ima oko 29.000 korisnika što je trećina ukupnog broja domaćinstava i firmi.\nFotografije: S. Đorđević


Film "Bićemo prvaci sveta", koji govori o počecima i uspesima jugoslovenske košarke, nakon postignutog izuzetnog uspeha u Srbiji, premijerno je prikazan u Sloveniji, 17. marta 2015. godine.\nSvečana premijera filma održana je u hali "Tivoli", kao mestu gde je 1970. godine odigrano finale Svetskog prvenstva u košarci, kada je košarkaška reprezentacija Jugoslavije pobedila Sjedinjene Američke Države i ponela titulu prvaka sveta.\nPremijernom prikazivanju filma "Bićemo prvaci sveta" prisustvovao je veliki broj zvanica iz političkog, kulturnog i sportskog života Slovenije, uz pripadnike diplomatskog kora. Premijeri je prisustvovao i ambasador Aleksandar Radovanović sa kolektivom Ambasade.\nNakon završetka filma, publika je imala priliku da ovacijama pozdravi i talentovanu glumačku ekipu, reditelja Darka Bajića i pojedine članove košarkaške reprezentacije Jugoslavije, koja je osvojila svetsko zlato 1970. godine.


Viola fon Kramon: Specijalni sud je u Hagu iz dobrih razloga - Radio Kontakt Plus\n13:30, 24.07.2020Izvor: Radio Slobodna Evropa\nFon Kramon je izrazila nadu da posebno "francuski predsednik Emanuel Makron (Emmanuel Macron), razume da se uspešan ishod dijaloga može dogoditi kada Kosovo dobije viznu liberalizaciju."\nNa ovu temu je razgovarala i sa kosovskim premijerom Avdulahom (Avdullah) Hotijem prošle nedelje u Briselu, koji je predložio formiranje radne grupe između Kosova i Francuske.\nKosovo je jedina zemlja u regionu koja ne uživa slobodu kretanja sa državama EU. Evropska komisija je u julu 2018. godine potvrdila da je Kosovo ispunilo sve neophodne uslove za viznu liberalizaciju. Međutim, ovo pitanje je blokirano na nivou zemalja članica koje trebaju dati konačan pečat. U više navrata su Francuska i Holandija identifikovane kao države koje koče pozitivnu odluku.\nEvroposlanica Kramon ocenjuje da je veoma važno što su Kosovo i Srbija nastavili dijalog, uz napomenu da je ona taj proces podržavala od samog početka, ali da je potrebna posvećenost.\n“Imate sve preduslove za tako nešto. Imate mladu dinamičnu generaciju, dobro obrazovane ljude koji govore mnoge jezike. Oni su Evropljani i pripadaju Evropskoj uniji. Zato mora da se nađe neki način za međusobno priznanje, sporazum sa Srbijom. Bez toga, ni za Kosovo ni za Srbiju neće biti mesta u EU”, ocenjuje ona.\nIzvestiteljka za Kosovo u Evropskom parlamentu je 17. jula posetila Specijalizovana veća i Specijalizovano tužilaštvo u Hagu, nakon čega je na Tviteru napisala da su to "važne institucije za pravdu na Kosovu i za preuzimanje odgovornosti za one osobe za koje se veruje da su počinile ratne zločine, bez obzira na njihovu nacionalnost".\nPotpredsednik Demokratske partije Kosova i poslanik ispred te stranke u Skupštini Kosova, Enver Hodžaj, je na ovu posetu reagovao na Tviteru, opisujući je kao političko mešanje.\nU razgovoru za RSE, evropska poslanica Viola fon Kramon je naglasila da je poseta Hagu planirana ranije, ali da je zbog pandemije korona virusa odložena.\nNaglašava da su Specijalizovana veća visoko profesionalan deo vladavine zakona na Kosovu. Prema njenim rečima, veoma je važno da je Kosovo odobrilo formiranje ove institucije, nakon izveštaja švajcarskog poslanika Dika Martija (Dick Marti), koji je objavljen 2011. godine u Parlamentarnoj skupštini Saveta Evrope, u vreme kada je ona takođe bila njen član.\nSpecijalizovano tužilaštvo u Hagu saopštilo je 24. juna da je Specijalizovanim većima Kosova podnelo na ispitivanje optužnicu protiv kosovskog predsednika Hašima Tačija, bivšeg predsednika Skupštine i aktuelnog poslanika Demokratske partije Kosova, Kadrija Veseljija, te „drugih lica“ za zločine protiv čovečnosti i ratnih zločina, uključujući ubistvo, nestajanje lica, progon i mučenje.\nTagovi: Specijalni sudOVKEULiberalizacija viza


Davor Šešić: Borba za mlade kako ne bi odlazili s ovih prostora je važna za Srpsku – BiGportal.ba\nDavor Šešić: Borba za mlade kako ne bi odlazili s ovih prostora je važna za Srpsku\nDavor Šešić srpski je političar, diplomirani pravnik i aktuelni narodni poslanik u Narodnoj skupštini Republike Srpske ispred Srpske demokratske stranke.\nDavor Šešić je rođen 1985. godine u Banjoj Luci. U istom gradu završio je osnovnu i srednju školu, nakon čega je diplomirao na Pravnom fakultetu Univerziteta u Banjoj Luci. Oženjen je, otac dvoje djece. Član je Srpske demokratske stranke duže od jedne decenije.\nNa opštim izborima 2014. godine izabran je za narodnog poslanika u Narodnoj skupštini Republike Srpske.\nKroz amandmane dao je veliki doprinos u donošenju boljih zakonskih rješenja. Svoje nesebično zalaganje za mlade i njihova prava, učešće mladih u društvenom životu, jačanje značaja porodice u društvu kao i poboljšanje poslovnog ambijenta samo su neke od mnogobrojnih stvari za koje se ovaj mladić zalaže, pa mu nije teško dodijeliti epitet hrabrog, časnog, ambicioznog i poštenog čovjeka.\nU periodu od 2012. do 2014. godine bio je odbornik u Skupštini grada Banja Luka ispred Srpske demokratske stranke. Predsjednik je skupštinskog Odbora za pitanja dece, mladih i sporta i zamjenik je predsjednika Odbora za ustavna pitanja.\n,,Svoj politički angažman usmjeravam ka poboljšanju stanja u RS kako mladi ne bi odlazili u inostranstvo. Mislim da se to može postići isključivo aktivnim učešćem mladih u politici, jer jedino oni mogu svojim idejama, entuzijazmom i snagom da donesu dugo očekivane promjene”, navodi Šešić.\nOdlazak mladih iz zemlje ranije bio posljednja, a sada jedina opcija, imajući u vidu stanje na ovim prostorima i da oni moraju da razmišljaju o zasnivanju porodice i rješavanju drugih životnih pitanja, kaže Šešić.\nOn takođe ističe da su poljoprivreda, zdravstvo i nova radna mjesta prioriteti na kojima treba da se radi i da je on uveliko spreman da iste sprovede u djela.\n,,Republika Srpska pripada narodu, a SzP sa kandidatima za predsjednika RS i srpskog člana Predsjedništva BIH Vukotom Govedaricom i Mladenom Ivanićem ima snagu da vodi Srpsku zajedno sa narodom” , rekao je Davor.\n,,Mladost nam uvijek stiže u nevrijeme.”\nMladi političar takođe smatra da su građani RS na rubu egzistencije zbog toga što pojedinci na nelegalan i nepošten način prisvajaju ogromne sume narodnog novca i sve to bez ikakve kazne. Politika uništenja RS je upravo politika koja nas prati i koja je aktuelna, a sve to sa svojim čelnicima koji su na vlasti.\nOn kaže da zajedno sa timom stručnih saradnika iz SzP radi na reviziji spornih i štetnih radnji koje su se desile u proteklom periodu, a jedan od najvećih ciljeva jeste da svi oni koji na nedozvoljen način stiču ekonomsku korist od narodnog novca budu kažnjeni, a da se novac vrati u ruke građana.\n,,Nakon pobjede na izborima, donijećemo zakon o ispitivanju porijekla imovine koji će direktno biti povezan sa svim onima koji su otuđili narodni novac.”\nOsnovni preduslov za rješavanje problema koji su u velikom broju snašli građane Srpske u proteklom periodu jeste da izađu na izbore, 7.oktobra i glasaju za promjene.\nŠešić napominje i smatra kao i većina građana, da je bezbjednosna situacija u Banjoj Luci narušena, a da vlast ne reaguje i ne preduzima neophodne radnje. On je takođe uvjeren da su mnogi promašaji Vlade RS proizašli upravo iz nemarnosti pojedinaca koji su na vlasti, a sve to na teret i grbači građana.\nSpreman je kako kaže da svoje napore i aktove usmjeri na poboljšanja u školstvu, zdravstvu ali i onome što je najvažnije u našoj zemlji, a to su mladi koji, nažalost, svakim danom u sve većem broju, napuštaju Srpsku i odlaze u inostranstvo u potrazi za boljim životom i uslovima.\nTakođe, ne zaboravlja ni one najstarije koji su časno i pošteno gradili ovu zemlju, borili se i radili u njoj da bi danas, u XXI vijeku primali mizernu i žargonski rečeno ,,jadnu” penziju.\nNjegova ocjena je da su građani RS zbunjeni, situacija je sve slabija, a platežna moć skoro da i ne postoji.\nU moru onih koji su trenutno na vlasti, gotovo da se niko ne izdvaja po tome što su vođeni samo ličnim ambicijama i sticanjem koristi, željom za moći i kontrolisanjem svih sektora i stvari, dok se bankovni računi pune i cifre rastu.\nS druge strane je slika i prilika naroda koji je gladan, kome se ne uplaćuju doprinosi, kome djeca napuštaju domove i odlaze, kome kasne plate i penzije, kome privreda tone sve dublje, kome kreditna zaduženja kojim nas opterećavaju zadužuju koljena i koljena u budućnosti.\nI sve to gledamo svakog dana i maštamo o boljim vremenima. A ta vremena će doći, ukoliko stvarno poželimo da promijenimo trenutno stanje i vlast.


Partizan NE ŽELI bivšeg reprezentativca! Iskusni vezista ponuđen crno-belima, ali u Humskoj REKLI - NE! :: Sportal\nIvan Radovanović Foto: Stare Slike\nS. P. - Vest objavljena: 17:18 - 25.12.2021\nAleksandar Stanojević nedavno je najavio da će crno-beli tokom predstojećeg prelaznog roka tražiti igrača na poziciji zadnjeg veznog, ali nakon interesovanja za Srđana Mijailovića, deluje da je jedna opcija manje na stolu Partizana.\nNaime, nekadašnji reprezentativac Srbije, Ivan Radovanović, bio je ponuđen ekipi Partizana, ali su iz Humske odlučili da ne prihvate tu ponudu, prenosi Telegraf.\nJedan od glavnih razloga koji se spominju jesu Radovanovićeve godine, kojih ima 33, što je po proceni stručnog štaba previše.\nIskusni vezista je za reprezentaciju Srbije debitovao 2010. godine, pod palicom Vladimira Petrovića Pižona, a čak devet od deset utakmica koliko je odigrao za nacionalni tim upisao je dok je selektor bio aktuelni trener Bolonje, Siniša Mihajlović.\nProšao je Radovanović omladinsku školu upravo Partizana, međutim nikada nije zabeležio nijedan nastup za seniorski tim crno-belih. Jako rano zaputio se put Italije, gde je nosio dresove Atalante, Bolonje, Kijeva, Đenove..\nU Đenovu je stigao 2019. godine, ali nakon odlične prošle sezone gde je nastupio na čak 33 meča, ove sezone još uvek čeka na prve minute u Seriji A. Sa klubom iz istoimenog grada ima ugovor do 2022. godine, ali nikakav problem ne bi bio čelnicima Đenove da ga puste i pre kraja ugovora.\nIpak, izgleda da u Humskoj kuju neke druge planove.\nDomaći fudbal FK Partizan Ivan Radovanović Aleksandar Stanojević FK Đenova


Album je snimak velikog Joksimovićevog solističkog koncerta koji je održan prošle godine u „Areni“, a na CD-u se nalazi 18 kompozicija, 17 uživo izvedenih na koncertu u „Areni“, kao i jedna bonus numera - naslovna kompozicija iz serije „Ono naše što nekad bejaše“. Album donosi preko 100 minuta koncerta i 21 kompoziciju, a na DVD-u se nalazi i poklon galerija fotografija.\nNa naslovnoj strani izdanja nalazi se fotografija Joksimovića sa koncerta u „Areni“ koja je delo fotografa „Pulsa“ Zorana Lončarevića. Izdanje, CD i DVD biće u prodaji od danas na svim trafikama, CD šopovima, benzinskim pumpama i hipermarketima po ceni od 380 dinara.\n„Blic“ svojim čitaocima poklanja pet kompleta ovog izdanja koje će potpisati Željko Joksimović. Prvih pet čitalaca koji se danas od 12 od 12.10 jave na telefon 011/3334-620 dobiće na poklon od „Blica“ i „Minacorda“ po jedan primerak izdanja.


Grčka: Palo više od 75 miliona tona vode – Krstarica\nTanjug 17. oktobra 2021. 16:34\nATINA – Više od 75 miliona tona vode palo je na Atiku, ostrva Eviju i Iliju u južnom delu Grčke tokom nedavnog nevremena koje je doneo kišni sistem Balos, prema procenama profesora geologije i upravljanja prirodnim katastrofama na atinskom univerzitetu Eftimiosa Lekasa.\nU razgovoru za televiziju Skaj, profesor je juče rekao da je to fenomen bez presedana koji se graniči sa ekstremnim, preneo je grčki dnevnik „Katimerini“.\n„Atika je potpuno urbanizovano područje. Shodno tome, voda teče površinski i vrlo brzo se skuplja u rekama Ilisos i Kifisos“, rekao je on i dodao da bi u slučaju obilnije kiše obe reke izašle iz korita.\n„Tu imamo probleme sa intenzivnom erozijom i klizištima“, istakao je on.


Naslovna » Izlasci » Obeležavanje Svetskog dana spine bifide\nUdruÅ¾enje HISBAS - logo\nAh Neša 24. oktobar 2013. Izlasci Komentari su isključeni na Obeležavanje Svetskog dana spine bifide\nSpina bifida je naziv za rascep kičmenog stuba koji nastaje kao posledica njegovog nepotpunog razvoja u toku trudnoće i prouzrokuje manja ili veća oštećenja kičmene moždine. Oko 400.000 dece širom sveta godišnje se rodi sa ovim oštećenjem tako da je neophodno i našoj javnosti pružiti informacije o značaju obogaćivanja brašna folanom, kao jednom od najboljih vidova prevencije.\nOvogodišnju akciju obeležiće muzika, zabava i druženje prisutnih u Delta City-ju. Polaznici MMI Rok Akademije će „male zmajeve“, decu koja žive sa spine bifidom, uveseljavati dobrom muzikom u njihovom izvođenju, a takođe, podršku će im pružiti i vaterpolisti Crvene zvezde. Za dobru zabavu biće zaduženi i brojni animatori.\nU sklopu akcije biće organizovana i prodajna izložba radova mladih umetnika, a sva prikupljena sredstva biće donirana Udruženju „HISBAS“ čiji je cilj i zadatak da poboljša kvalitet života osoba sa spinom bifidom i hidrocefalusom, da utiče na smanjenje broja novorođenčadi sa ovim stanjima edukacijom i primarnom prevencijom, kao i da pruži psihosocijalnu podršku ovim osobama i njihovim porodicama.\n„Svima je potrebna podrška. Svako dete, svaki čovek ima pravo na mesto u životu i društvu. Onima kojima su od rođenja postavljeni teži uslovi u životnim utakmicama, ta podrška i pomoć znače mnogo više. Zato ćemo i ovog 25. oktobra, na Svetki dan spine bifide pokazati da smo tu za one kojima smo potrebni i da smo spremni da učinimo sve da se što manje dece rađa sa takvim problemom“, istakla je Ivana Trbojević, predsednica Udruženja i dodala: „Ovogodišnji slogan akcije jasno govori o našoj rešenosti da uverimo i decu i njihove roditelje da se vredi boriti i da su mnogi ciljevi dostižni“.\nTradicionalno obeležavanje Svetskog dana spina bifide, u šoping-molu Delta City, i ove godine podržaće McDonalds koji će obezbediti posluženje za decu. (danubeogradu.rs)\nTagovidelta city dub humanitarna akcija izlasci vesti\nPrethodni Gudački kvartet: Muzički randevu 24. oktobra\nSledeći Novih 95 Solarisovih autobusa stiže uskoro


"Legende" održale koncert u punoj sali Kulturnog centra\n„Legende“ održale koncert u punoj sali Kulturnog centra\nObjavljeno 22.02.2014. u 17h\nGrupa Legende izvela je svoje najlepše pesme u punoj sali Kulturnog centra, i naš grad uvrstila među najuspešnijima u aktuelnoj turneji.\n– Zrenjaninska publika nas lepo prihvata, pokazuje da može da doživi to što mi radimo. Mi smo prošle i pretprošle godine bili ovde i sala je bila rasprodata, ali gledamo da budemo dozirani i da se pojavljujemo kada treba. Publika koja dolazi na naše koncerte godinama je naučena i mi nekako uzajamno znamo šta od njih da očekujemo, a oni, opet znaju šta ih od grupe Legende očekuje. Na naše koncerte dolazi publika od 5 do 55 godina i to nam govori da je to ogoljena muzička istina, bavimo se nečim što nema primesu onog „estradnog žutog“. Na većim koncertima sam insistirao da se ne postavljaju video bim i projekcija kao dodatan momenat jer smatram da nema potrebe, mi nismo za gledanje, dođite da nas slušate, rekao je u svom stilu Zoran dašić Daša nakon završenog nastupa u Zrenjaninu.\nOn je dodao da „Legende“ ostaju dosledne svom stilu koji neguju godinama, ali da povremeno prave određene „muzičke izlete“ poput onog u pesmi „Sjaj u plamenu“ koja je urađena u irskom stilu, ili pesme „Točak“ sa rok elementima.\n– Tačno je da smo verni našem stilu koji uporno negujemo, ali u okviru njega pokazujemo sigurno nekoliko različitih podstilova. Ja ne mogu da pevam tekstove koji su prozaični i zbog toga tražim isključivo one koji su smisleni. To me uvek i iznova tera da dajem sebe kao pevača. Neki tekstovi jesu lakše štivo kako bi koncert bio u pojedinim segmentima lepršaviji, rekao je novinarima pevač Ivan Milinković koji je svojim sjajnim glasom sinoć oduševio sve dame u publici.\nTagovi:grupe Legende, Ivan Milinković, koncert, Zoran Dašić Daša\nIvica Petrov odveo Zrenjanince na “Put oko sveta” u trajanju od 2,5 sata


Selidbe po sistemu ključ u ruke - No Stress Selidbe Rade Trans\nSelidbe po sistemu ključ u ruke – No Stress selidbe\nSelidbe po sistemu ključ u ruke ili popularno nazvane i No Stress selidbe, prevashodno su namenjene onim ljudima, koji zbog selidbe svoje kuće, firme ili stana ne žele da prolaze kroz razne vrste stresova i nerviranja. Takođe, ovaj tip selidba je popularan i kod ljudi koji ne žive više u Srbiji, a imaju potrebu da presele neki stan, kuću ili stvari iz nekog nasledstva.\nOno što vi kao klijent treba da znate je to da se prilikom ugovaranja selidbe po sistemu ključ u ruke mi obavezujemo da ćemo uraditi sve ono što neophodno da bi selidba protekla normalno i bez ikakvih problema. Vi kao klijent niste u obavezi da se bavite nikakvim poslovima. Ni pakovanjem stvari, ni skidanjem nameštaja, odšrafljivanjem elemenata, kao ni bilo kakvim vidom majstorisanja. Na vama je samo da isplanirate gde će koji komad nameštaja biti pozicioniran u novom stanu, kući ili lokalu, a mi ćemo sve to realizovati baš onako kako ste vi zamislili.\nIako je svaka selidba posebna i jedinstvena na neki sebi svojstven način, ipak bismo proces selidbe mogli da unifikujemo, pa bi tako proces selidbe po principu ključ u ruke izgledao ovako:\nDolazak na lokaciju i provera stvari i koridora za prenošenje stvari;\nPakovanje stvari u kutije. Prazni se sav nameštaj: komode, ormari, vitrine, viseći elementi…\nDemontaža nameštaja i zaštita istog kartonima, puc-puc i PVC folijom;\nPrenošenje i pakovanje nameštaja i kutija sa stvarima iz stana u kombi ili kamion za selidbe;\nTransport do nove lokacije;\nPrenošenje nameštaja i kutija sa stvarima u novi stan, kuću, lokal…\nMontaža nameštaja i vraćanje stvari iz kutija na svoje mesto.\nKompletan proces selidbe će biti urađen sistemski uz poštovanje svih procedura. Pazićemo na sve vaše stvari da ne bi došlo do oštećenja, a vama jedino ostaje da smislite gde biste postavili nameštaj u novom porostoru. Naravno, ako imate neke druge ideje ili predloge, uvek smo raspoloženi da ih čujemo i usvojimo.\nCena No Stress selidbe\nSaznajte tačnu cenu vaše selidbe po principu ključ u ruke.\nCenimo vaš novac i zato uvek radimo procenu da li je pogodniji\nKamion ili kombi za selidbe\nRade Trans nudi širok spekar transportnih usluga, ali kada je reč o selidbama dve usluge se nameću kao osnovne:\nPre nego što pristupimo samom činu selidbe, moramo se uveriti da li je bolje da se selidba obavi kombijem ili kamionom. S obzirom da je selidba kombijem jeftinija, a naročito kada je reč o dužim relacijama, ekonomska isplativost ovog izbora je neupitna.\nMeđutim, nekada je selidba kamionom ekonomski opravdana. Da se ne bi dogodilo da neki komad nameštaja ili kutija sa stvarima ostane van kombija, svaka naknadna tura bi višestruko podigla cenu transporta tih par stvari, za razliku od cene koja bi bila da je angažovan kamion.\nZato je uvek preporuka da se pre selidbe obave kosultacije oko količine stvari. Najbolje je da naš predstavnik dođe na samu lokaciju i direktnim uvidom donese ocenu, a kada to nije moguće, preporučljivo je da klijent fotografiše sve što treba da se preseli i pošalje nam slike kako bismo mogli da odredimo šta je najbolja solucija.\nUvek smo raspoloženi da prihvatimo sve sugestije i zahteve jer…\nNije retkost da nas klijent zamoli da se neki posao obavi onako kako on to želi, a najčešće se to od nas traži kada je reč o prenošenju stvari. Moramo da kažemo da razumemo brigu naših klijenata da ne dođe do oštećenja njihovih stvari i imovine, ali isto tako moramo da pomenemo i da je naš osnovni postulat poslovanja taj da prilikom prenošenja ne dođe do oštećenja.\nMi koristimo 3 vrste materijala za zaštitu nameštaja i stvari, a to su:\nkarton sa saćem,\npuc-puc folija i\nindustrijska PVC folija.\nIskustvo nam govori da je upotreba ovih materijala sasvim dovoljna zaštita za nameštaj i stvari, ali ukoliko smatrate da je neophodno pridodati još nešto kao zaštitu za vaš komad nameštaja, mi nećemo negodovati i vrdati, već ćemo uraditi onako kako vi to želite.\nObrazac za BESPLATNU procenu selidbe po principu ključ u ruke


Građevinarstvu u BiH prijeti kolaps - Leutar.net\n19. marta 2022. LEUTAR Republika Srpska, Vijesti 0\nIzvor: Anja Matarugić / Nezavisne\nMile Petrović, sekretar Udruženja građevinarstva i industrije građevinskog materijala pri Privrednoj komori RS, za „Nezavisne novine“ rekao je da je poskupljenje građevinskog materijala počelo s početkom 2021. i potrajalo je tokom cijele godine.\n„Trend poskupljenja i nestašice u velikoj mjeri usporio je rast građevinskog sektora, ali je kontinuirano snabdijevanje u proteklih nekoliko mjeseci bilo obezbijeđeno. U prethodnih nekoliko dana došlo je do dodatnog poskupljenja građevinskog materijala, a u najvećoj mjeri željeza, koje je ujedno i vrlo teško nabaviti“, kazao je Petrović.\n„Pored čelika, najveći rast cijena bilježi se kod proizvoda čija je osnovna sirovina nafta i naftni derivati. Ne smijemo zaboraviti ni indirektni uticaj na nova poskupljenja, kao i nestašicu, jer nismo imali značajan direktan uvoz usljed ratnih dešavanja u Ukrajini, jer su isporuke čelika ka Evropi onemogućene i vodeće evropske ekonomije akumuliraju zalihe kako bi obezbijedile stabilnost sektora“, naveo je Petrović.\n„Osnovni razlozi za povećanje cijena građevinskog materijala su rast cijena sirovina zbog smanjene proizvodnje, rast cijena nafte, kriza u Ukrajini, kao i rast potražnje zbog povećanog obima gradnje“, zaključio je Petrović.\nBorko Đurić, direktor građevinskog preduzeća „Krajina“, kazao je da je nestašica eksera i šrafova najmanji problem građevinskog sektora u BiH, jer, kako navodi, veći problem je nabavka građevinskog čelika.\n„To gotovo niko i ne prodaje, jer nema ni uvoza, ni proizvodnje, ni prodaje. Ako ovo potraje, a svi su izgledi da će potrajati, nestašica će pogoditi građevinare zbog kojeg će građevinarstvo stati“, rekao je on.\n„Koliko mi je poznato, malo je onih koji imaju dovoljno zaliha za završetak objekata koji su započeti i zbog toga će se sigurno većina onih koji se bave građevinarstvom brzo suočiti s tim problemom“, naveo je Đurić.\n„Većina poluproizvoda i sirovina za izvlačenje građevinskog čelika nabavljana je iz Ukrajine i Rusije“, kazao je Đurić.\nNaveo je primjer da kompaniju „Novi Jelšingrad“, koja je u vlasništvu preduzeća „Krajina“, partneri iz Austrije više ne pitaju za cijenu proizvoda, već da kažu da bi platili i višu cijenu, samo da se posao obavi.\n„Rekli su nam: ‘Ne pitamo za cijenu, pokažite nam fakture koliko ste platili i samo pokušajte da ispoštujete ugovorene obaveze.’ Pitali su još koliko posla možemo preuzeti da uradimo u kontinuitetu, jer kod njih materijala bukvalno nema“, naveo je Đurić.\nDa je i kod nas već primjetna nestašica eksera i šrafova, za „Nezavisne novine“ potvrdili su u kompaniji „PO-NE“ iz Brčko distrikta, gdje su naveli da je situacija kritična, jer ne znaju odakle da nabave sirovine.\nKako je kazao Nefair Pobrić, vlasnik i direktor kompanije „PO-NE“, koja se bavi proizvodnjom eksera i šrafova, nestašica je repromaterijala koji se u BiH ne proizvode te da se već i kod nas osjeti problem nestašice eksera.\n„Cijene repromaterijala su porasle, a u odnosu na prošlu godinu cijene sirovina su više i do 85 odsto“, rekao je Pobrić.\n„Teško je reći šta bi to domaće kompanije trebalo da urade da se izvuku iz ove situacije. Morale bi se možda vezati za domaće željezare i tu napravili lanac, da bismo makar tu imali prednost. Željezare većim dijelom izvoze željezo, a za domaće tržište ostane sasvim malo sirovina“, kazao je Pobrić.\nEsmin Hodžić, direktor kompanije „Abena“ iz Sarajeva, koja se bavi proizvodnjom eksera, trenutnu situaciju je ocijenio kao katastrofalnu, jer su, kako ističe, cijene 100 odsto više u odnosu na godinu ranije.\n„Svaki dan cijena se mijenja. Materijala imamo, malo nam je situacija sa željezom kritična, jer nigdje u BiH ne možemo da ga nađemo, jedino ga imaju oni koji su imali lager, a niko drugi ne može da ga uveze zato što je poskupio i prevoz, a i samo željezo“, rekao je Hodžić.


Vučić o Kosovu: Ako smem da prognoziram, Srbija neće dobiti ništa u pregovorima | Insajder\nVučić o Kosovu: Ako smem da prognoziram, Srbija neće dobiti ništa u pregovorima\nPredsednik Srbije Aleksandar Vučić ponovio je danas da je rešenje oko Kosova daleko, ali je dodao i svoju prognozu – da Beograd neće dobiti ništa u pregovorima s Prištinom. Inače, protiv podele Kosova ili korekcije granica izjasnile su se Alijansa za budućnost Kosova premijera Ramuša Haradinaja, a kosovska opozicija je danas predala zahtev za održavanje vanredne sednice Skupštine Kosova na kojoj će se zabraniti predsedniku Kosova Hašimu Tačiju da u dijalogu o normalizaciji odnosa sa Srbijom razgovara o podeli ili o korekciji granica. Ovaj stav će podržati i Haradinaj.\nVučić je poručio danas da je važno da se bori za racionalno i realno rešenje za Kosovo koje će omogućiti da interesi Srbije budu uvaženi.\n"Ako nam ne daju ništa, šta da radimo... Ja ako smem da prognoziram - tako će i biti. Ako možemo da se dogovorimo dobro, ako ne opet dobro", rekao je Vučić.\nVučić je rekao i da je ponosan „kada vidi kako na napadaju ljudi iz Evrope i sveta, i Albanci i Srbi“ i da je njemu važno da građani znaju šta je želeo u jednom trenutku i šta je mogao da ostvari.\nUpitan za šta je bio u pravu, Vučić je naveo da se to odnosi na činjenicu da osim srpskih i albanskih, postoje i strani interesi i interesi njihovih obaveštajnih službi.\nVučić je poručila i da razume sve one koji se protive ideji razgraničenja, kao što je to stav nemačke kancelarke Angele Merkel, ali da ne razume „naše ljude“ koji žele da „propadne Vučić, pa makar i da propala Srbija“.\nTači nema podršku za promenu granica\nPredsednik Kosova Hašim Tači nema podršku ni dve stranke vladajuće koalicije za promenu, odnosno korekciju granica, a opozicija je danas predala zahtev za održavanje vanredne sednice Skupštine Kosova na kojoj će se zabraniti predsedniku Kosova da u dijalogu o normalizaciji odnosa sa Srbijom razgovara o podeli ili o korekciji granica.\n"Stav moje Vlade je da mi stremimo pravno obavezujućem sporazumu i međusobnom priznanju Kosova i Srbije. Granice i teritorija nisu teme za diskusiju. Niko na Kosovu nema mandat da o tome diskutuje. Mislim da je to što govori predsednik na nivou retorike, odnosno protiv retorike. Nadam se da je tako, ako je drugačije onda imamo ozbiljan problem", izjavio je juče Haradinaj.\n"Mi imamo i dobro obeležene granice sa Srbijom. Razgovor o granici predstavlja povratak nazad, to je gubitak za Kosovo. Imamo 20 godina investicija NATO-a na Kosovu. Ovo liči na razgovore koji su izazvali tragedije u bivšoj Jugoslaviji", rekao je Haradinaj.\nOpozicione stranke Demokratski savez Kosova, Samoopredeljenje i Socijaldemokratska partija Kosova su prikupile potpise za zahtev za održavanje vanredne sednice i danas će ih predati sekretarijatu kosovskog parlamenta za zakazivanje vanredne sednice, koja bi trebalo da se održi 4. septembra, tri dana pre susreta predsednika Kosova i Srbije u Briselu.\nTači: Referendum za mirovni sporazum sa Srbijom\nTači je ocenio danas da bi građani Kosova trebalo da se izjasne na referendumu da li su za mirovni sporazum sa Srbijom, koji bi omogućio Kosovu učlanjenje u Evropsku uniju, NATO i Ujedinjene nacije, ili žele da se živi u neprijateljstvu sa susednim državama i u izolaciji.\n"Ja znam da će oni izabrati prvu opciju, zato i radim u uskoj koordinaciji sa međunarodnim saveznicima ", napisao je Tači na Fejsbuk profilu.\nProtivljenje opozicije sporazumu o podeli ili korekciji granica u dijalogu sa Srbijom kosovski predsednik vidi kao „beskurpuloznu propagandu protiv međunarodnih saveznika“.\nInače, nastavak Briselskog dijaloga zakazan je za 7. septembar.\nPredsednik Srbije najavio je da će 8. septembra ići na Kosovo i da će tamo biti 24 sata. Posebnu pažnju će, kako kaže, posvetiti govoru koji će čitati u Kosovskoj Mitrovici ili Zubinom Potoku.\n"Čitaću govor, i o svakoj reči ću voditi računa jer znam da će se od tih reči meriti budućnost naše zemlje u narednim godinama. Moj motiv je šta će biti rezultat u budućnosti. To je za mene jedan od najvažnijih govora u mom životu, možda i najvažniji”, poručio je Vučić.